
Budskab  fra  Det  øverste  Præsidentskab 


EN  PRAKTISK  RELIGION 

af  præsident  N.  Eldon  Tanner 
Førsterådgiver  i  Det  øverste  Præsidentskab 


Mange  gange  i  tidens  løb  er  jeg  blevet 
spurgt:  „Hvad  særligt  er  der  ved  Deres 
kirke,  som  får  Dem  til  at  gøre  hvad  som 
helst,  De  bliver  bedt  om  at  gøre,  og  til  at 
rejse,  hvorhen  De  end  bliver  sendt  uden 
bekymring  for  Deres  personlige  virk- 
somhed og  privatliv?" 
Når  jeg  besvarer  det  spørgsmål,  har  jeg 
altid  inkluderet  mit  vidnesbyrd  om,  at 
kirkens  arbejde  er  guddommeligt  og  le- 
det af  Jesus  Kristus,  og  at  der  ikke  findes 
noget  mere  vigtigt  arbejde,  jeg  kunne 
engageres  i,  og  intet  mere  lønnende.  Ofte 
har  én  eller  anden  sagt  dertil:  „Jeg  ville 
ønske,  at  jeg  kunne  føle  på  den  måde  om 


religion."  Så  har  jeg  prøvet  at  fortælle 
ham,  hvordan  han  for  sig  selv  kan  opnå 
sikkerhed  for,  at  evangeliet  er  sandt,  og 
at  det  er  vejen  til  frelse  og  evigt  liv. 
Hvad  er  der  i  denne  religion,  der  gør  den 
så  tiltalende  for  alle  de  oprigtige,  som  vil 
undersøge  den?  Hvorfor  vokser  kirken 
så  hurtigt  og  får  så  mange  nye  medlem- 
mer over  hele  verden?  Lad  mig  anføre 
nogle  af  årsagerne. 

De  fleste  menneskers  hovedformål  er  at 
finde  lykke  og  en  indre  fred,  der  kan 
hjælpe  dem  til  at  få  det  mest  mulige  ud  af 
livet  og  klare  de  problemer  og  prøvelser, 
som  vi  alle  kommer  ud  for.  Som  filosof- 


fen  siger:  „Det  er  ikke  så  meget,  hvad 
der  sker  med  os,  men  hvordan  vi  tager 
det,  der  gør  forskellen."  Og  det  er  her, 
religionen  spiller  en  afgørende  rolle  i  til- 
værelsen. 

I  begyndelsen,  da  Gud  skabte  Adam  og 
Eva,  gav  han  dem  forskellige  instruktio- 


lokalsamfund  og  til  nyttige  borgere.  Når 
vi  ikke  er  i  besiddelse  af  disse  egenska- 
ber, er  det  ikke  evangeliet,  der  er  noget 
galt  med,  men  os,  der  ikke  lever,  som  vi 
burde. 

Jesu  Kristi  evangelium  forkynder,  at 
mennesket  er  evigt  ...  at  vi  levede  som 


ner  eller  befalinger,  og  han  fortalte  dem, 
at  deres  lykke  ville  afhænge  af  deres  ly- 
dighed mod  disse  befalinger.  I  vor  tid 
har  han  sagt  næsten  det  samme  til  os, 
idet  han  sagde:  „Jeg,  Herren,  er  forplig- 
tet, når  I  gør,  hvad  jeg  siger,  men  når  I 
ikke  gør,  hvad  jeg  siger,  har  I  intet 
løfte."  (L&P.  82:10)  Det  er  gennem  reli- 
gionen, eller  evangeliet,  vi  lærer,  hvad 
befalingerne  er,  eller  hvad  Gud  ønsker, 
vi  skal  gøre,  og  har  til  os.  Jeg  udfordrer 
enhver  til  at  finde  noget  i  Jesu  Kristi 
evangelium,  som  ikke  har  til  formål  at 
gøre  os  lykkelige  og  fremgangsrige,  elsk- 
ede og  respekterede,  venlige,  omsorgs- 
fulde og  hensynsfulde  over  for  vore 
medmennesker,    interesserede    i    vort 


ånder,  før  vi  kom  til  jorden,  og  at  vi  efter 
døden  vil  opstå  og  komme  til  et  sted,  der 
afgøres  af,  hvordan  vi  har  bestået  vores 
anden  prøvetid.  Enhver  må  afgøre  med 
sig  selv,  om  han  eller  hun  ønsker  at  leve 
for  altid  sammen  med  Gud,  eller  at  ud- 
kastes fra  Guds  nærvær. 
Et  af  principperne  i  evangeliet  er,  at  fa- 
milien vil  fortsætte  som  en  evig  enhed. 
Hvor  der  findes  ægte  kærlighed  mellem 
mand  og  hustru,  er  det  i  høj  grad  beroli- 
gende at  vide,  at  ved  en  særlig  ordinans  i 
det  hellige  tempel  kan  en  mand  og  hu- 
stru besegles  til  hinanden  for  tid  og  evig- 
hed, og  at  de  børn,  der  fødes  i  det  ægte- 
skab, vil  være  med  dem  for  evigt.  Det  er 
vidunderligt! 


En  praktisk  religion  sørger  for  sine  med- 
lemmers timelige  såvel  som  åndelige  vel- 
færd. Kirkens  programmer  sørger  for, 
at  alle  medlemmer  hjælper  med  i  projek- 
ter, der  oplagrer  forsyninger  til  mangel- 
tider. Ved  talrige  lejligheder  har 
forrådshusene  sendt  forsyninger  -  lige 
fra  sengetøj  og  møbler  til  fødevarer  og 
medicin  -  overalt  i  verden  til  dem,  som 
har  været  udsat  for  i  katastrofer  af  den 
ene  eller  anden  slags.  Vi  tror  på  den  gud- 
dommelige befaling  om,  at  vi  skal  være 
vor  broders  vogter. 

For  at  være  sund  og  lykkelig,  må  man 
leve  et  liv,  der  omfatter  en  god  afveks- 
ling af  aktiviteter.  Jesu  Kristi  kirke 
forestår  sund  rekreation  og  aktivitet,  in- 
kluderende lejrprogrammer,  sportskon- 
kurrencer, skuespil,  dans  og  musikfesti- 
valer. Medlemmer  opmuntres  til  at  ud- 
vikle sig  i  alle  de  kulturelle  genrer,  såvel 
som  kunsthåndværk  og  hjemkundska- 
ber. Fysisk  kondi  ved  hjælp  afpassende 
kost  og  motion  tilrådes  også. 
Som  hjælp  til  at  holde  vore  legemer  rene 
og  sunde  har  vi  visdomsordet,  der  til- 
skynder os  til  at  afstå  fra  indtagelse  af 
sådanne  ting,  som  er  skadelige  for  sund- 
heden. Vi  holder  af  dyd  og  renhed  og 
beklager  den  umoralitet  og  det  moralske, 
forfald,  der  er  så  almindeligt  i  verden  i 
dag.  Vi  tilslutter  os  alle  gudfrygtige  men- 
nesker, som  stræber  efter  at  redde  ver- 
den fra  pornografiens,  abortuvæsenets, 
homoseksualitetens  og  andre  afvigende 
seksualvaners  synder. 
Vi  tror,  at  Guds  herlighed  er  intelligens, 
og  vi  opretholder  skoler  og  læreanstal- 
ter, for  at  vi  „kan  blive  mere  fuldkom- 
ment undervist  i  evangeliets  teori,  prin- 
cipper, lære  og  love  og  i  alle  ting,  som 
tilhører  Guds  rige  og  er  nyttigt  for  os  at 
forstå. 

Både  om  det,  der  er  i  himmelen,  på  jor- 
den og  underjorden,  det,  som  har  været, 
det,  som  er,  og  det,  der  snart  skal  ske, 
det,  som  er  hjemme,  og  det,  som  er  ude; 


nationernes  krige  og  forviklinger  og  de 
straffedomme,  der  skal  komme  over 
landet  og  kundskab  om  lande  og  riger." 
(L&P.  88:78-79) 

Vi  tilskyndes  også  af  Herren:  „Tragt  ik- 
ke efter  rigdom,  men  efter  visdom,  og  se, 
Guds  hemmeligheder  skal  blive  udfoldet 

for  jer,  og  da  vil  I  være  rige.  Se,  den,  der 
ejer  det  evige  liv,  er  rig."  L&P.  6:7) 
Når  vi  søger  Herren  i  bøn  og  holder  hans 
befalinger,  vil  vi  forstå  livets  mening  og 
formål.  Som  han  sagde,  skal  hans  hem- 
meligheder blive  åbenbaret  for  os,  og  vi 
er  sandelig  heldige,  at  vi  har  en  levende 
profet,  som  kan  vejlede  os  ind  på  sand- 
hedens og  retfærdighedens  stier.  Der  er 
mange  mennesker,  som  læser  og  accep- 
terer Bibelens  belæringer,  og  som  tror  og 
mener,  at  profeter  levede  og  virkede 
blandt  menneskene  for  at  belære  dem  og 
advare  dem  om  de  ulykker,  der  kommer 
ved  ulydighed  mod  Guds  befalinger. 
Mange  af  disse  mennesker  kender  ikke 
til  eller  forstår  ikke,  at  Guds  talerør  lever 
blandt  os  i  dag  og  advarer  os  og  prøver 
at  overtale  os  til  at  leve  i  henhold  til  Jesu 

(Fort.  side  37) 


ARBEJDE  ADLER 

af  Heber  J.  Grant 

Syvende  præsident  for  Jesu  Kristi  Kirke  af  Sidste  Dages  Hellige 


Heber  J.  Grant  blev  født  den  22.  novem- 
ber 1856  i  Salt  Lake  City  som  søn  af 
Jedediah  Morgan  og  Rachel  Ridgeway 
Ivins  Grant.  Han  blev  ordineret  til  apo- 
stel den  16.  oktober  1882  og  blev  den  23. 
november  1918  opretholdt  som  kirkens 
præsident. 

Præsident  Grants  liv  er  fuld  af  værdiful- 
de oplevelser,  som  forældre  kan  bruge 
som  hjælp  til  at  lære  deres  børn  vigtige 
egenskaber.  I  denne  artikel,  der  blev 
skrevet  for  Improvement  Era  i  1889  for- 
tæller præsident  Grant  nogle  få  af  dem. 
„Jeg  har  altid  søgt  at  påvirke  de  unges 
sind  med  forståelse  for  nødvendigheden 
af,  at  de  arbejder  lige  så  meget,  de  kan; 
og  også  at  de  aldrig,  mens  de  sådan  ar- 
bejder, må  blive  skuffede." 
Hustruen  til  markisen  af  Lambert  sag- 
de: „Der  findes  intet  så  upassende  for  en 
ung  mand,  som  den  beskedenhed,  der 
får  ham  til  at  tro,  at  han  ikke  er  i  stand  til 
at  udføre  noget  stort.  Den  beskedenhed 
er  en  sjælens  svaghed,  der  hindrer  ham  i 
at  udfolde  sig.  Der  findes  i  nogle  menne- 
sker en  overlegen  genialitet  og  dyd,  der 
siger  dem,  at  intet  er  umuligt  for  dem." 
„Så  tag  da  fat,  og  Herren  være  med  dig!" 
(1.  Kron.  22:16) 

„At  gøre  det,  der  ligger  foran  os  i  daglig- 
livet er  den  største  visdom. 
Han,  der  mister  rigdom,  mister  meget; 
den,  der  mister  venner,  mister  mere; 
men  den,  der  mister  sin  sjæl,  mister  alt." 
(Cervantes,  spansk  forfatter,  1547-1616) 
„Drøm,  du  skønne  ungdom!  Drøm 
ædelt  og  mandigt,  og  dine  drømme  skal 
blive  dine  profeter."  (Lord  Bulwer  Lyt- 
ton,  engelsk  forfatter,  1803-1873) 
Hvis  læserne  vil  lære  disse  citater  udenad 
og  gøre  disse  udtalelser  til  dagligdagens 
leveregler,  så  vil  det  være  mere  værd  for 
dem,  mange  gange  mere  værd,  end  hvad 
Den  danske  Stjerne  koster  for  et  helt  år. 
Jeg  har  ikke  fundet  noget  i  livets  kamp, 
som  har  været  af  større  værdi  for  mig 
end  at  udføre  dagens  pligter  så  godt,  jeg 


formår;  og  jeg  ved,  at  hvor  unge  menne- 
sker gør  dette,  vil  de  være  bedre  forbe- 
redt til  morgendagens  gerning. 
Da  jeg  var  en  ung  mand  og  gik  i  skole, 
blev  en  mand  som  førte  bøger  i  Wells, 
Fargo  and  Company  Bank  i  Salt  Lake 
City  udpeget  for  mig,  og  det  blev  sagt,  at 
han  havde  en  løn  på  150  dollars  om 
måneden.  Ogjeg  kan  huske,  at  jeg  regne- 
de ud,  at  det  blev  til  seks  dollars  om 
dagen,  bortset  fra  søndagen,  et  vældigt 
beløb  forekom  det  mig.  Skønt  jeg  den- 
gang endnu  ikke  havde  læst  de  inspire- 
rende ord  af  lord  Bulwer  Lytton,  som 
citeret  ovenfor  drømte  jeg  alligevel  om 
at  blive  bogholder  og  arbejde  for  den 
bank  og  meldte  mig  straks  til  en 
bogføringsklasse  på  Deseret  University  i 
håbet  om  en  dag  at  komme  til  at  tjene, 
hvad  jeg  dengang  mente  var  en  formida- 
bel løn. 

Jeg  er  glad  for  yderligere  at  kunne  citere 
fra  lord  Bulwer  Lytton:  „Hvad  menne- 
sket behøver,  er  ikke  talent  men  formål; 
ikke  magt  til  at  opnå,  men  vilje  til  at 
arbejde." 

Samuel  Smiles  (skotsk  forfatter,  1812- 
1904)  har  sagt:  „Formål  har  det  ligesom 
æg;  medmindre  de  udruges  til  handling, 
vil  de  opløses  og  svinde  hen. 
Lord  Lytton  tog  det  utvivlsomt  for  gi- 
vet, at  hvor  en  ung  mand  drømmer 
ædelt  og  mandigt,  vil  det  inspirere  ham 
til  et  formål  med  livet  og  at  føre  det 
formål  ud  i  handling,  og  ikke  tillade  det 
at  opløses  og  svinde  hen.  Da  jeg  først 
havde  bestemt  mig  til  at  blive  bogholder, 
begyndte  jeg  straks  at  arbejde  hen  mod 
det  mål.  Jeg  husker  udmærket  den  mor- 
skab, det  skabte  hos  mine  studiekamme- 
rater. En  af  dem  bemærkede,  da  han  så 
mine  bøger:  „Hvad  er  det?  det  ligner 
hønsespor!"  En  anden  sagde:  „Mon  et 
lyn  har  ramt  en  blækflaske?" 
Disse  bemærkninger  generede  mig 
stærkt,  selv  om  de  ikke  blev  sagt  i  en  ond 
hensigt,  og  de  fik  mig  til  at  tage  en  be- 


slutning.  Jeg  bestemte  mig  til  at  blive  et 
forbillede  med  hensyn  til  smuk 
håndskrift,  og  til  at  udvikle  mig  til  lærer  i 
kunsten  at  skrive  og  i  bogføring  for  uni- 
versitetets elever.  Da  jeg  havde  et  formål 
og  også  „viljen  til  at  arbejde"  og  var  enig 
med  lord  Lytton  i,  at  ,,i  det  gode 
ungdomsleksikon  findes  ikke  noget  ord 
for  at  fejle",  begyndte  jeg  at  bruge  min 
sparsomme  fritid  til  at  øve  mig  i  at  skrive 
og  fortsatte  dermed,  indtil  jeg  mange  år 
senere  blev  betegnet  som  ,,den  største 
skriver  i  verden". 

Resultatet  blev  at  jeg  nogle  år  senere  fik 
arbejde  som  bogholder  i  et  forsikrings- 
firma.  Selv  om  jeg  som  femtenårig  skrev 
ganske  udmærket,  og  det  var  alt,  der 
krævedes  for  i  tilstrækkelig  grad  at  op- 
fylde betingelserne  for  den  stilling  jeg  da 
havde,  var  jeg  alligevel  ikke  helt  tilfreds 
men  fortsatte  med  at  drømme  og  øve 
mig  i  at  skrive,  når  jeg  ikke  havde  andet 
for.  Jeg  arbejdede  ved  skranken  i  A.  W. 
White  and  Co.'s  bank,  og  når  jeg  ikke  på 


anden  måde  var  optaget,  tilbød  jeg  at 
hjælpe  med  bankarbejdet  og  at  gøre 
hvad  som  helst  og  hvor  som  helst  for  at 
udnytte  min  tid,  uden  nogen  sinde  at 
spekulere  på,  om  jeg  blev  betalt  for  det 
eller  ikke,  men  udelukkende  på  mit 
ønske  om  at  arbejde  og  lære. 
Mr.  Morf,  bogholderen  i  banken,  skrev 
særdeles  smukt,  og  han  tog  sig  tid  og 
anstrengte  sig  for  at  hjælpe  mig  med  at 
blive  fuldkommen  til  at  skrive 
skønskrift.  Jeg  lærte  at  skrive  så  godt,  at 
jeg  ofte  tjente  mere  før  og  efter  kontortid 
med  at  skrive  kort,  invitationer,  o.s.v.  og 
med  at  lave  landkort,  end  det,  jeg  havde  i 
regulær  løn.  Nogle  år  senere  fik  jeg  præ- 
mie ved  den  territoriale  udstilling  som 
indehaver  af  den  smukkeste  håndskrift  i 
Utah. 

Da  jeg  fik  min  egen  virksomhed,  var  der 
en  plads  ledig  på  universitetet  som  lærer 
i  håndskrivning  og  bogholderi,  og  for  at 
opfylde  mit  løfte  til  mig  selv,  aflagt  som 
trettenårig,  at  jeg  en  dag  ville  undervise  i 


Wells,  Fargo  and  Company  Bank, 
Salt  Lake  City,  Utah. 


Heber  J.  Grant, 
kirkens 
syvende 
præsident 


disse  fag,  ansøgte  jeg  om  stillingen.  Jeg 
fik  den,  og  min  forpligtelse  overfor  mig 
selv  i  den  retning  var  blevet  opfyldt. 

Unge  mennesker,  der  arbejder  på  at  for- 
bedre sig  på  ét  eller  andet  område,  bør 
være  ærlige  over  for  sig  selv,  og  når  de 
beslutter  sig  til  at  fuldføre  ét  eller  andet, 
bør  de  arbejde  med  glæde  og  beslutsom- 
hed, indtil  det  løfte,  de  har  givet  sig  selv, 
er  blevet  opfyldt.  Jeg  kan  ikke  stærkt 
nok  fremhæve  det  princip  over  for  mine 
læsere. 

Hvis  vi  kommer  ind  i  den  vane  at  aflæg- 
ge løfter  til  os  selv  og  aldrig  at  indfri 
dem,  vil  en  sådan  handlemåde  have 
tilbøjelighed  til  også  at  gøre  os  ligegyldi- 
ge med  at  indfri  løfter  til  andre.  Unge 
mennesker  bør  altid  erindre  sig  det  råd, 
som  Shakespeare  lægger  i  munden  på 
Laertes'  far,  da  Laertes  drog  hjemmefra: 
„Fremfor  alt:  vær  sanddru  mod  dig  selv, 
da  følger  vist,  som  natten  følger  dag,  at 
du  kan  ikke  være  falsk  mod  nogen." 


(„Hamlet",  1.  akt.  scene  3,  V.  Øster- 
bergs oversættelse) 

Lad  mig  citere  en  hel  lektie  fra  National 
Fifth  Reader  (USA's  nationale  læsebog 
for  femte  klasse),  den  gjorde  et  dybt  ind- 
tryk på  mig  i  min  skoletid,  og  jeg  har 
aldrig  glemt  den: 

„Fortvivl  aldrig. 

Der  er  intet  menneskeligt  karaktertræk 
så  vigtigt  for  ens  velbefindende  og  frem- 
gang som  fasthed.  For  forretnings- 
manden er  det  helt  afgørende.  Stillet 
over  for  uimodståelig  energi  bliver  selv 
de  største  vanskeligheder  som  barrierer 
af  edderkoppespind  over  vejen.  Vanske- 
ligheder, der  får  dem,  som  er  blevet  for- 
kælede, og  som  ikke  er  vant  til  at  arbej- 
de, til  at  vende  sig  bort,  får  blot  den 
fastbesluttede  til  at  smile.  Hele  vor  races 
historie  -ja,  i  virkeligheden  hele  naturen 

-  er  fuld  af  eksempler,  der  viser,  hvordan 
vidundere  kan  udrettes  gennem  resolut 
udholdenhed  og  tålmodigt  arbejde. 
Det  fortælles  om  Timur  Lenk,  den 
højtansete  kriger  (1336-1405),  hvis  hære 
spredte  rædsel  overalt  i  de  østlige  natio- 
ner, og  som  næsten  altid  gik  sejrende  ud 
af  enhver  kamp,  at  han  engang  af  et 
insekt  lærte  udholdenhedens  kunst,  og 
at  det  fik  vedvarende  indflydelse  på  hans 
senere  karakter  og  fremgang. 

Da  han  blev  skarpt  forfulgt  af  sine  fjen- 
der -  som  en  samtidig  fortæller  historien 

-  søgte  han  tilflugt  i  nogle  gamle  ruiner, 
hvor  han  i  sin  ensomme  meditation  be- 
tragtede en  myre,  der  sled  og  slæbte  for 
at  flytte  en  majskerne.  Dens  utrættelige 
forsøg  blev  gentaget  69  gange,  og  hver 
gang,  når  den  nåede  et  bestemt  punkt, 
tabte  den  balancen  med  sin  byrde,  ude  af 
stand  til  at  overvinde  vanskeligheden; 
men  den  70.  gang  lykkedes  det,  og  den 
bar  med  synlig  stolthed  sit  korn  væk, 
efterladende  vor  undrende  helt  genopla- 
det og  jublende  i  håbet  om  kommende 
sejre. 


Denne  hændelses  budskab  er  overmåde 
betydningsfuld.  Hvor  mange  tusinde  til- 
fælde er  der  mon  ikke,  hvor  vanærende 
nederlag  har  sat  en  stopper  for  den 
frygtsomme  og  opgivende,  hvor  udhol- 
denhed kunne  have  bragt  triumf  og  suc- 
ces! Bestemthed  er  næsten  almægtig. 
Sheridan1)  var  til  at  begynde  med  genert 
og  tilbøjelig  til  at  sætte  sig  ned  midt  i  en 
tale.  Overbevist  om  og  ydmyget  over 
grunden  til  sin  fiasko,  sagde  han  en  dag 
til  en  ven:  ,Jeg  har  det  i  mig,  og  det  skal 
få  lov  til  at  komme  ud!' 
Fra  det  øjeblik  hævede  han  sig  til 
strålende  succes  ved  en  fuldendt  talefær- 
dighed. Her  var  tale  om  virkeligt  mo- 
ralsk mod.  Og  det  udtryktes  udmærket 
af  en  hedensk  moralist,  at  det  ikke  er, 
fordi  noget  er  vanskeligt,  at  vi  ikke  tør 
give  os  i  kast  med  dem." 
„Vær  derfor  åndeligt  frimodig.  Tillad 
ikke  dig  selv  at  tvivle  -  sådanne  tanker  er 
forrædere.  Lad  os  aldrig  i  den  praktiske 
forfølgelse  af  vore  høje  mål  et  øjeblik 
tabe  det  af  syne:  for  det  er  i  højere  grad 
ved  at  silsidesætte  små  ting  end  ved  åben 
og  skamløst  forbrydelse,  at  mennesker 
fejler  i  at  opnå  fortrinlighed.  Der  er  altid 
rigtigt  og  forkert;  og  hvis  du  nogen  sinde 
er  i  tvivl,  så  vær  sikker  på,  at  du  ikke 
vælger  det  forkerte.  Følg  den  regel  og 
enhver  erfaring  vil  for  dig  blive  et  middel 
til  fremgang." 

„Fortvivl  aldrig"  er  blevet  én  af  mit  livs 
ledestjerner,  eftersom  jeg  har  syntes,  at 
jeg  ikke  kunne  lade  mig  overgå  af  et 
insekt. 

Som  nittenårig  førte  jeg  bøger  og  virke- 
de som  policekontorist  for  mr.  Henry 
Wadsworth,  agenten  for  Wells,  Fargo 
and  Company.  Min  tid  var  ikke  fuldt 
optaget.  Jeg  arbejdede  ikke  for  firmaet 
men  for  agenten  personligt.  Jeg  gjorde 
det  samme,  som  jeg  havde  gjort  i  mr. 
White's  bank  -  tilbød  at  arkivere  en  bun- 
ke breve,  o.s.v.,  og  hjalp  med  at  føre 
bøger  for  Sandy  Smelting  Company,  for 


hvem  mr.  Wadsworth  selv  arbejdede. 
For  at  fremhæve  sandheden  i  det  oven- 
for nævnte  citat  fra  1.  Kong.,  vil  jeg 
gerne  sige,  at  min  optræden  i  den  grad 
behagede  mr.  Wadsworth,  at  han  enga- 
gerede mig  til  at  stå  for  indbetalingerne 
til  Wells,  Fargo  and  Company,  og  betal- 
te mig  20  dollars  om  måneden  for  dette 
arbejde  foruden  min  almindelige  løn  på 
75  dollars  fra  forsikringsvirksomheden. 
Således  var  jeg  blevet  funktionær  i 
Wells,  Fargo  and  Company,  og  endnu 
én  af  mine  drømme  var  blevet  virkelig- 
hed. 

Da  nytårsaften  kom,  var  jeg  på  kontoret 
temmelig  sent  i  færd  med  at  skrive  visit- 
kort. Mr.  Wadsworth  kom  ind  og  be- 
mærkede venligt,  at  forretningen  gik 
godt,  eller  at  det  aldrig  regner  men  styr- 
ter ned,  eller  noget  i  den  retning.  Han 
talte  om,  hvordan  jeg  havde  ført 
bøgerne  for  Sandy  Smelting  Company 
uden  betaling,  og  sagde  nogle  kompli- 
menter, som  gjorde  mig  meget  lykkelig. 
Og  så  gav  han  mig  en  check  på  100  dol- 
lars, som  dobbelt  betalte  mig  for  alt  mit 
ekstra  arbejde.  Tilfredsstillelsen  ved,  at 
jeg  havde  vundet  min  arbejdsgivers  til- 
fredshed og  tillid,  var  for  mig  mere  værd 
end  to  gange  de  100  dollars. 
Enhver  ung  mand,  som  vil  gøre  sig  uma- 
ge for  at  arbejde  hele  tiden  og  aldrig 
standse  op  for  at  gøre  op,  hvilken  ko- 
mpensation har  får  for  sit  arbejde,  men 
snarere  lader  sig  inspirere  af  ønsket  om 
at  arbejde  og  lære,  lover  jeg,  vil  opnå 
succes  i  livets  kamp.  .  . 
I  årene  1890-91  blev  der  gjort  store  an- 
strengelser for  at  oprette  en  sukkerindu- 
stri i  Utahområdet.  På  grund  af  den 
økonomiske  panik  i  1891  var  mange, 
som  havde  givet  tilsagn  om  at  købe 
aktier,  ikke  i  stand  til  at  betale,  og  jeg 
blev  sendt  østpå  for  at  sikre  de  midler, 
der  var  nødvendige  for  at  få  industrien 
stablet  på  benene.  Efter  ikke  at  have  haft 
succes  i  New  York  og  Hartford  til  at  få 

hele  beløbet  dækket,  blev  jeg  derpå 
sendt  til  San  Francisco,  hvor  100.000 
dollars  blev  sikret  hos  mr.  Henry  Wads- 
worth,  kasserer  i  Wells,  Fargo  and 
Company's  bank  der.  Jeg  er  overbevist 
om,  at  det,  at  jeg  havde  været  trofast 
som  ung  mand  i  hans  tjeneste,  dengang 
han  var  agent  for  Wells,  Fargo  and  Co- 


Jeg  har  ikke  fundet  noget  i 
livets  kamp,  som  har  været 
af  større  værdi  for  mig  end 
at  udføre  dagens  pligter  så 
godt,  jeg  formår;  og  jeg  ved, 
at  hvor  unge  mennesker  gør 

dette,  vil  de  være  bedre 

forberedt  til  morgendagens 

gerning. 


mpany  i  Salt  Lake  City,  havde  nogen 
indflydelse  på  hans  villighed  til  at  låne  os 
så  stor  en  sum  penge,  selv  på  et  tid- 
spunkt, hvor  der  var  stor  mangel  på  ledi- 
ge penge. 

En  af  dem,  som  underskrev  garantibrev 
for  mig,  da  jeg  begyndte  for  mig  selv  i 
forsikringsbranchen,  var  bror  Horace  S. 
Eldredge,  og  eftersom  et  sådant  brev 
kræver  to  underskrifter,  foreslog  han,  at 
jeg  skulle  bede  kaptajn  William  Hooper 
underskrive  sammen  med  ham.  Jeg  for- 
klarede, at  jeg  kun  kendte  kaptajnen  me- 
get overfladisk  og  var  bange  for,  at  han 
ikke  ville  bryde  sig  om  at  være  ansvarlig, 
hvis  det  skulle  gå  galt  for  mig.  Bror  El- 
dredge mente  det  modsatte,  så  jeg  bad 
kaptajnen  om  hans  underskrift,  men  han 
sagde  omgående  nej.  Jeg  gik  lige  til  mit 
kontor  og  havde  kun  været  der  et  par 
minutter,  da  et  bud  fra  Deseret  National 
Bank,  hvor  jeg  lige  havde  forladt  kaptaj- 


nen, kom  og  sagde,  at  kaptajnen  ønske- 
de at  se  mig.  Jeg  svarede,  at  jeg  netop 
havde  været  hos  kaptajnen,  og  at  vores 
samtale  havde  haft  en  sådan  karakter,  at 
jeg  ikke  havde  noget  særligt  ønske  om 
endnu  et  møde.  Budet  insisterede  imid- 
lertid, at  han  havde  været  hos  kaptajnen 
siden  da,  og  jeg  bestemte  mig  derfor  til, 
at  jeg  ville  besøge  ham  endnu  en  gang. 
Da  jeg  kom  til  banken,  sagde  kaptajnen: 
„Unge  mand,  giv  mig  de  papirer.  Han 
underskrev  og  sagde  så:  ,,Da  De  var  her 
for  et  øjeblik  siden,  kendte  jeg  Dem  ikke. 
Jeg  har  truffet  Dem  på  gaden  nu  og  da  i 
en  række  år,  og  har  talt  med  Dem,  men 
jeg  kendte  Dem  egentlig  ikke.  Efter  at 
De  var  gået,  spurgte  jeg,  hvem  De  var, 
og  da  jeg  fandt  ud  af,  at  De  var  en  søn  af 
Jedediah  M.  Grant,  sendte  jeg  straks 
bud  efter  Dem.  Det  er  mig  en  fornøjelse 
at  underskrive  for  Dem.  Jeg  vil  næsten 
være  parat  til  at  garantere  for  en  søn  af 
bror  Jedediah,  selv  om  jeg  var  sikker  på, 
at  jeg  kom  til  at  betale  hele  garantisum- 
men. Men  i  dette  tilfælde  er  jeg  sikker  på, 
at  jeg  ikke  kommer  til  det." 
Han  fortalte  om  en  række  oplevelser 
sammen  med  min  far,  som  viste  kaptaj- 
nens kærlighed  og  tillid  til  ham.  Hvad 
kaptajnen  fortalte  mig,  fyldte  mig  med 
taknemmelighed  til  Gud  for  at  have  gi- 
vet mig  en  sådan  far,  og  kaptajn  Hoo- 
pers bemærkninger  er  aldrig  blevet 
glemt.  De  fyldte  mig  med  et  stærkt 
ønske  om  at  leve  og  arbejde  sådan,  at 
mine  børn  ville  have  gavn  deraf,  selv 
efter  at  jeg  havde  forladt  dette  liv,  gen- 
nem det  indtryk,  jeg  har  efterladt  på  an- 
dre. 

Kaptajn  Hoopers  reaktion  gav  mig  et 
tydeligt  billede  af  den  gavn,  min  har  af  at 
have  en  god  far.  Selv  om  min  far  døde, 
da  jeg  kun  var  ni  dage  gammel,  høstede 
jeg  20  år  efter  hans  død  gavn  af  hans 
ærlighed  og  trofaste  arbejde.  Den  begi- 
venhedjeg omtalte  ovenfor,  skete  for  23 

(Fort.  side  24) 

Diskussionerne 
i  tegnsprog 

Steven  A.  Wolfe 

En  af  mine  allerbedste  missionær- 
kammerater var  ældste  Nolan  Berge- 
son.  Selv  om  han  absolut  ikke  var 
uvenlig  eller  uden  sans  for  humor,  så 
var  ældste  Bergeson  noget  reserveret; 
de  fleste  bedømte  ham  til  at  være  en 
stilfærdig,  alvorlig  ung  mand. 


Vi  udgjorde  et  godt  par,  og  mens  vi 
fandt  tilfredsstillelse  og  også  succes  i 
vort  arbejde,  fortalte  vi  også  hinanden 
om  nogle  af  vore  tidligere  oplevelser. 
Et  tilfælde,  han  nævnede,  næsten 
tilfældigt,  har  jeg  aldrig  glemt;  den  var 
et  godt  eksempel  på  ældste  Bergesons 
fuldstændige  optagethed  af  sin  ger- 
ning. 

Han  havde  åbenbart  været  til  møde  i 
en  lille  menighed,  hvor  en  dame,  som 
var  døv  og  ikke  kunne  tale,  ofte  kom. 
I  årevis  havde  hun  sagt  til  dem,  som 

forstod  hende,  at  hun  gerne  ville  blive 
medlem  af  kirken.  Imidlertid  var  hun 
aldrig  blevet  døbt,  fordi  hun  ikke  var 
blevet  undervist  af  missionærerne. 
Det  var  en  fast  regel  i  missionen,  at 
alle  nyomvendte  skulle  have  6  lektier 
af  missionærerne,  før  de  kunne  blive 
døbt.  Denne  dame  kunne  kun  kom- 
munikere ved  tegnsprog,  og  da  ingen 
af  missionærerne  kunne  de  døves 
tegnsprog,  kunne  ingen  af  dem  under- 
vise hende.  Ældste  Bergeson  traf  hen- 
de og  fandt  ud  af,  at  hun  var  blevet 
omvendt  af  at  læse  bogen  „Et  stort  og 
forunderligt  værk".  Han  fik  også  et 
kort  af  hende  med  døvealfabetet. 
Ældste  Bergeson  var  ikke  usædvanlig 
hurtig  til  at  lære,  men  han  havde  et 
stort  ønske  om  at  udføre  Herrens 
værk.  Han  gik  den  aften  hjem  til  sin 
lejlighed  og  lærte  tegnet  for  hvert 
enkelt  bogstav.  Og  næste  dag  gennem- 
gik han  i  en  intens  seks  timer  lang 
fingerstavnings-lektie  hele  den  første 
missionærlektie,  idet  han  måtte  stave 
hvert  enkelt  ord  for  hende  og 
tålmodigt  måtte  betragte  hende,  mens 
hun  med  hænder  og  fingre  besvarede 
hvert  enkelt  spørgsmål. 
Ældste  Bergeson  kunne  have  standset 
der  og  være  blevet  rigt  belønnet.  Men 
i  stedet  gik  han  til  biblioteket,  lånte 
nogle  bøger  om  døvealfabetet  og 
øvede  sig  hele  tiden.  Hver  enkelt  lektie 
blev  lettere.  Den  sidste  lektie  tog  kun 
en  smule  længere  end  normalt,  end 
hvis  begge  parter  havde  kunnet  tale 
almindeligt.  Søsteren  blev  døbt,  og 
endnu  i  dag  velsigner  hun  på 
døvesproget  ældste  Bergesons  navn. 
Når  jeg  tænker  på  ældste  Bergesons 
eksempel,  er  jeg  taknemmelig  for  at 
have  haft  ham  som  min  ædle  kamme- 
rat og  lære  af  ham.  Og  jeg  føler  mig 
ydmyget  ved  at  tænke  på,  hvor  ofte 
jeg  mon  har  skubbet  en  bror  eller 
søster  fra  mig,  som  jeg  kunne  have 


hjulpet,  hvis  blot  jeg  havde  haft  den 
slags  iver  efter  at  gøre  min  pligt.         □ 


Steven  A.  Wolfe  er  lærer  og  virker  som 
vejleder  for  pr  cesternes  kvorum  og  præsident 
for  Unge  Mænd  i  Homer  gren  i  Alaska 
Anchorage  mission.  Nolan  Bergeson  er  lærer 
for  de  dove  i  Utah  State  Training  School. 
Han  har  undervist  i  døvesprog  de  sidste  fire 
år. 


">•> 


Men  han  er  døv!' 


Ned  B.  Combs 


For  mange  år  siden  havde  jeg  som 
andenrådgiver  i  et  biskopråd  vanske- 
ligt ved  at  afgøre,  hvilken  af  de  unge  i 
diakonernes  kvorum,  der  skulle  være 
den  nye  præsident.  Biskoppen  bad  mig 
om  bønsomt  at  overveje  hver  enkelt 
dreng  og  derefter  anbefale  én  af  dem 
til  stillingen.  Til  sidst  havde  jeg  ind- 
snævret mulighederne  til  tre  værdige 
trettenårs  drenge. 

Men  som  jeg  prøvede  at  udvælge  én 
af  de  tre,  var  jeg  ikke  i  stand  til  at 
opnå  den  rolige  bekræftelse  i  sindet, 
som  jeg  beøvede.  Så  jeg  gik  i  gang 
med  en  ny  vurdering  af  de  forskellige 
drenge  i  kvorummet.  Denne  gang 
samledes  min  opmærksomhed  om 
Kevin,  som  jeg  første  gang  straks 
havde  set  bort  fra.  Jeg  havde  kendt 
Kevin  i  adskillige  år,  og  han  var  abso- 
lut værdig.  Jeg  vidste  også,  at  alle 

medlemmerne  af  kvorummet  var  hans 
venner,  og  at  familien  ville  støtte  ham. 
„Men  han  er  døv!"  gentog  jeg  for  mig 
selv,  og  jeg  tøvede  med  min  endelige 
afgørelse.  Men  jeg  vidste,  at  det  ville 
være  uretfærdigt  at  holde  ham  fra 
kirketjeneste  og  derved  gøre  hans 
døvhed  til  noget,  som  han  ikke  kunne 
overvinde.  Hans  udtale  ville  ikke 
bedres,  hvis  han  ikke  fik  muligheder 
for  at  tale,  og  jeg  vidste,  at  hans  leder- 
skabsevner  aldrig  ville  komme  til 
udfoldelse,  med  mindre  han  fik  lejlig- 
hed til  at  udvikle  dem. 
Da  jeg  bad  om  afgørelsen  om  at  anbe- 
fale Kevin  som  ny  præsident  for  dia- 
konernes kvorum,  fik  jeg  en  stærk 
bekræftelse,  og  jeg  diskuterede  det 
med  biskoppen.  Også  han  syntes  godt 
om  valget  og  bad  mig  tale  med  Ke- 
vins forældre  om  det.  De  var  meget 
glade  for  det  og  udtrykte  fuld  tillid  til 
deres  søn.  Kevin  accepterede  kaldelsen 
og  udtrykte  sit  ønske  om  at  udføre  et 
godt  stykke  arbejde.  Jeg  vidste,  at  han 
følte  sin  himmelske  Faders  kærlighed. 
Derefter  begyndte  et  nært  og  gensidigt 
udbytterigt  forhold  mellem  Kevin, 
hans  familie,  hans  biskopper,  lærere, 
vejledere  og  wardsfamilien. 
I  løbet  af  de  næste  syv  år  skete  der 
vidunderlige  ting  for  Kevin.  Han  lærte 
effektivt  lederskab  -  han  uddelegerede 
myndighed,  holdt  taler,  hjalp  med 
tjenesteprojekter  og  velsignede  nadve- 
ren. Han  fik  en  god  og  stærk  indfly- 
delse på  de  unge.  Det  år  ham  kom  ind 
på  wardets  junior-softball-hold,  vandt 
holdet  stavsmesterskabet,  det  regiona- 
le mesterskab,  områdemesterskabet  og 
områdets  ærespris  for  god  sportsånd. 
I  alle  disse  kampe  hørte  Kevin  aldrig 
wardets  hyldest-  og  opmuntringsråb  til 
ham,  men  han  fornemmede  virkelig 
deres  kærlighed  og  støtte.  Han  følte, 
at  han  hørte  til  hos  dem,  og  han  yde- 
de sit  bidrag. 


Et  par  år  efter  at  Kevin  var  blevet 
præsident  for  sit  diakonkvorum,  blev 
jeg  kaldet  som  biskop.  Jeg  talte  ved 
flere  lejligheder  med  Kevin  om  en 
mission.  Han  ønskede  at  færdiggøre 
sin  universitetsuddannelse  først  og 
havde  faktisk  ikke  noget  rigtigt  ønske 
om  at  blive  missionær  under  de  fore- 
liggende omstændigheder.  Men  så  ved 
Kevins  sidste  aktivitet  i  Det  aronske 
Præstedømme,  da  vi  var  samlet  rundt 
om  et  lejrbål  til  et  vidnesbyrdmøde, 
rejste  Kevin  sig  og  bevidnede,  at  han 
vidste,  at  Gud  lever,  og  at  han  ville 
gøre,  som  biskoppen  havde  bedt  ham 
om,  og  bede  om  Herrens  råd  med 
hensyn  til  en  mission.  Han  modtog  sit 
svar,  og  jeg  sendte  hans  papirer  ind. 
Nogle  få  uger  senere  kom  han  hjem  til 
mig  en  aften  og  viste  mig  sin  kaldelse, 
som  han  netop  havde  modtaget  fra 
præsident  Spencer  W.  Kimball. 
Han  var  begejstret.  Og  jeg  glædede 
mig  meget(  Han  var  overbevist  om,  at 
kaldelsen  kom  fra  hans  himmelske 
Fader.  Da  han  tog  afsked  på  flyve- 
pladsen, strømmede  tårer  ned  ad  hans 
smilende  ansigt,  og  hans  stemme 
dirrede:  „Tak  for  alt,"  sagde  han 
ganske  enkelt. 

I  det  øjeblik  vidste  jeg,  at  de  fleste  af 
os  kun  er  så  handicappede,  som  vi 
giver  os  selv  lov  til  at  være.  Jeg  var 
taknemmelig  for  Kevins  forældre, 
venner,  ledere  og  søskende  i  kirken. 
De  havde  altid  behandlet  ham  som 
deres  ligemand  -  et  udvalgt  Guds 
barn. 

Kevin  havde  hjulpet  mig  til  at  forstå, 
at  vi  ikke  alene  taler  med  vores  natur- 
lige tunge,  ser  med  vore  naturlige  øjne 
og  hører  med  vore  naturlige  øren. 
Snarere  taler,  ser  og  hører  vi  med 
åndelige  sanser.  Intet  fysisk  handicap 
behøver  at  holde  os  fra  vor  himmelske 
Fader  eller  det  arbejde  og  den  glæde, 
som  han  har  gemt  til  os.  □ 

Spørgsmål 
og  svar 


Spørgsmål  af  almen 

evangelisk  interesse,  besvaret 

som  vejledning 

og  ikke  som  officiel 

meddelelse  om  kirkens 

politik. 


Sherry  Downing, 

mor  til  syv  børn  og  medlem  af  hjælpeforenings- 
bestyrelse i  Wilmington  Delaware  stav  siger: 


Et  medlem  er  lige  blevet  kaldet  til 
en  stilling,  som  jeg  synes,  at  jeg 
kunne  have  udfyldt.  Jeg  føler  endnu 
værre,  fordi  jeg  er  oprevet.  Hvad 
kan  jeg  gøre  ved  mine  følelser? 


Jeg  er  glad  for,  at  dette  spørgsmål 
blev  sendt  til  mig,  for  det  er  et  pro- 
blem, som  jeg  har  kæmpet  med  man- 
ge gange  i  de  forgangne  år.  Jeg  mente 
i  årevis,  at  det  at  blive  kaldet  til  præsi- 
dent for  hjælpeforeningen  var  det 
største,  en  SDH  kvinde  kunne  opnå. 
Hvis  det  ikke  ville  ske,  så  var  det  at 
blive  kaldet  til  præsidentinde  for  pri- 
mary eller  for  Unge  Piger  næsten  lige 
så  tilfredsstillende. 
I  stedet  kom  jeg  til  at  tjene  alle  andre 


steder.  Flere  gange  var  jeg  rådgiver  i 
hjælpeforeningen,  men  aldrig  præsi- 
dentinde. 

Jeg  fandt  på  årsager:  „Jeg  blev  ikke 
kaldet,  fordi  jeg  har  for  mange  børn." 
Og  så  havde  den  næste  præsidentinde 
fire  børn  under  skolealderen:  „Jeg 
blev  ikke  kaldet,  fordi  jeg  er  for  ung." 
Den  næste  præsidentinde  var  yngre. 
„Jeg  blev  ikke  kaldet,  fordi  jeg  kun 
har  været  i  wardet  i  fem  år."  Den 
næste  præsidentinde  var  næsten  lige 
flyttet  ind. 

Endelig  skulle  der  igen  ske  en  foran- 
dring, og  alting  tydede  på,  at  jeg  ville 
blive  afløst  som  juniorsøndagsskole- 
koordinator  og  kaldet  til  at  lede  hjæl- 
peforeningen. Jeg  var  sikker  på,  at 
tiden  var  kommet.  Biskoppen  bad  mig 
mødes  med  ham  „for  at  tale  om, 
hvordan  det  går  i  junior- 
søndagsskolen", men  jeg  vidste,  at 
han  bare  ville  overraske  mig,  når  han 
kaldte  mig  til  en  stilling  i  hjælpefore- 
ningen. Jeg  var  parat  med  en  liste 
over  ting,  jeg  mente  ville  være  nye 
idéer;  jeg  havde  endda  besluttet,  hvem 
jeg  ville  ønske  mig  som  rådgivere. 
Så  kom  samtalen  med  biskoppen.  Og 
ved  du,  hvad  han  talte  om? 
Juniorsøndagsskolen! 
Jeg  var  virkelig  skuffet.  Jeg  klagede  til 
min  mand  over,  at  biskoppen  ikke 
mente,  jeg  var  i  stand  til  at  klare  en 
sådan  opgave.  Da  han  venligt  sagde, 
at  kaldelser  kommer  fra  Herren,  be- 
gyndte jeg  at  græde:  „Det  gør  det  ikke 

bedre,  at  Herren  heller  ikke  synes,  at 
jeg  kan  klare  den  opgave." 
Jo,  jeg  led  virkelig  dengang,  men  der 
skete  noget  for  mig,  og  jeg  har  aldrig 
siden  haft  sådanne  følelser.  Ligesom 
dig  var  jeg  chokeret  og  skamfuld  over 
mine  negative  følelser;  jeg  ønskede 
virkelig  at  forandre  min  indstilling.  Og 
jeg  gjorde  til  sidst,  hvad  jeg  skulle 
have  gjort  før:  I  stedet  for  at  finde 
„årsager"  til,  at  andre  var  blevet  valgt, 
eller  at  skjule  min  skuffelse,  gik  jeg  til 
Herren,  indrømmede  mine  følelser  - 
alle  mine  følelser  -  og  søgte  dybere 
end  før  efter  Herrens  begrundelser.  Da 
jeg  var  parat  til  at  lære,  var  han  rede 
til  at  belære  mig.  De  næste  få  uger 
begyndte  en  proces,  der  stadig  varer 
ved.  Efterhånden  åbnedes  min 
forståelse,  og  den  sande  natur  af  kal- 
delser i  Herrens  rige  blev  indprentet  i 
mit  sind.  Jeg  lærte  at  forstå  dette:  En 
kaldelse  er  en  mulighed  for  at  tjene, 
ikke  en  belønning.  Fra  forretningslivet 
tager  vi  sommetider  den  tanke  med 
os,  at  medmindre  vi  er  i  stand  til  at 
„arbejde  os  op"  og  blive  præsident  for 
en  organisation,  er  vore  evner  ikke 
blevet  tilstrækkeligt  anerkendte.  Vi  må 
gøre  os  det  klart,  at  Herren  ikke  giver 
os  belønninger  ved  at  kalde  os,  men 
han  beder  os  om  helhjertet  tjeneste. 
En  kaldelse  kan  vise  sig  at  være  en 
velsignelse  for  os,  det  er  rigtigt,  men 
det  afhænger  af  vores  indsats  efter 
kaldelsen. 

Det  virkelige  hierarki  i  kirken  er  et 
retskaffenhedens  hierarki.  Herren 
bedømmer  vore  hjerter  og  handlinger, 
ikke  vores  kaldelses  rang.  Vi  har  cele- 
stiale  besøgslærerinder  i  mange  ward, 
og  celestiale  korledere  og  lærere.  Det 
er  karakteren,  der  behager  Herren, 
ikke  kaldelsen. 

Vi  kan  ikke  forudse  vor  himmelske 
Faders  handlinger.  „Mine  veje  er 
højere  end  eders  og  mine  tanker  er 


højere  end  eders."  (Es.  55:8.)  Når  vi 
ser  tilbage  over  nogle  få  år,  ser  vi 
Herrens  formål  udfoldes  i  vor  tilværel- 
se. Det  kan  være  lige  så  vanskeligt  for 
os  at  se  dette,  som  det  sommetider  er 
det  for  vore  børn  at  forstå  den  vejled- 
ning, vi  giver  dem.  Vi  forbløffes  over, 
at  Skaberen  har  udvirket  tingene  med 
så  fin  en  balance  i  naturen.  Så  hvorfor 
ikke  have  tillid  til  ham  og  stræbe  efter 
forståelse?  Hvorfor  ikke  i  sandhed  sige 
med  Maria:  „Mig  ske  efter  dit  ord!"? 
(Luk.  1:38) 

Vi  kan  udfylde  vore  kaldelser  bedre. 
Præsident  Duane  Lloyd,  rådgiver  i 
Philadelphia  Pennsylvania  stavspræsi- 
dentskab,  siger:  „Ingen  udfører  sin 
kaldelse  så  godt,  som  han  kunne  gøre 
det."  Han  anbefaler  dobbelt  indsats 
på  vort  eget  område  som  anti-dosis 
mod  at  ønske  os  andres  kaldelser.  Det 
betyder  at  forandre  vores  indstilling 
derhen,  at  man  føler,  at  ens  egen 
kaldelse  er  den  bedste  i  kirken.  Det  er 
et  probat  middel. 

Vi  må  være  ydmyge.  Jesus  fortalte  flere 
lignelser  og  gav  ofte  råd  om  betydnin- 
gen af  at  være  ydmyg.  Han  vidste,  at 
vi  (og  vores  omgangskreds)  vil  blive 
lykkeligere,  når  vi  ikke  opstemt  i 
stolthed,  lykkeligere,  når  vi  ikke  mi- 
sunder andre  deres  muligheder.  En  af 
Lehis  sønner,  Jakob,  opsummerede 
fornuftigt  alle  disse  tanker,  da  han 
sagde:  „Søg  derfor  ikke  at  give  Herren 
råd,  brødre,  men  derimod  at  modtage 
råd  af  hans  hånd.  Thi  se,  I  ved  selv,  at 
han  giver  råd  i  visdom  og  i  retfærdig- 
hed og  i  stor  barmhjertighed  ved  alle 
sine  gerninger."  (Jakob  4:10) 
Mit  oprigtige  håb  ved  at  fortælle  dig 
om  disse  erfaringer  og  tanker  er,  at  dit 
hjerte  må  blødgøres  til  Herrens  veje, 
'og  at  du  kan  komme  til  at  vide,  at  din 
Fader  elsker  dig  og  er  interesseret  i 
dig.  Hvem  ved,  om  ikke  din  tjeneste, 
hvorend  den  må  være,  kan  blive  et 

eksempel  for  én  eller  anden,  ukendt 
for  dig,  former  sin  indstilling  efter  din. 


Biskop  H.  Burke  Peterson, 

førsterådgiver  i  Det  præsiderende  Biskopråd,  siger: 


„Hvor  og  hvornår  bør  vi  opretholde 
nogen  ved  afstemning  i  kirken,  og 
hvor  og  hvornår  bør  vi  ikke  gøre 
det?" 


Ethvert  kirkemedlem  er  berettiget  til 
at  stemme  om  embedsmænd  i  enhver 
kirkeenhed,  hvortil  han  hører. 
Et  medlem  kan  opretholde  ved  af- 
stemning i  det  ward  eller  den  gren, 
hvor  han  bor.  Imidlertid  forventes  det 
ikke  af  ham,  at  han  skal  stemme  for 
embedsmænd  i  ward  eller  grene,  hvor 
han  ikke  bor,  selv  om  der  sandsynlig- 
vis ikke  er  nogen,  der  vil  have  noget 
imod  det,  hvis  han  gør  det. 
Et  medlem  kan  afgive  sin  stemme  i 
den  stav  eller  mission,  eller  det  dis- 
trikt, hvor  han  bor.  Han  kan  støtte 
disse  embedsmænd,  hvor  som  helst  de 
blive  præsenteret  til  opretholdelse  i  et 
hvilket  som  helst  møde,  der  holdes  i 
staven,  distriktet  eller  missionen,  hvor 
han  bor.  Imidlertid  forventes  det  ikke, 


at  han  skal  stemme  for  stavs-,  dis- 
trikts- eller  missionsembedsmænd  i 
andre  sådanne  enheder,  end  vor  han 
bor,  selv  om  ingen  sandsynligvis  vil 
gøre  ophævelser  derover,  skulle  han 
gøre  det. 

Et  medlem  kan  opretholde  kirkens 
generalautoriteter  ved  et  hvilket  som 
helst  møde  hvor  som  helst  i  kirken, 
hvor  generalautoriteternes  navne  præ- 
senteres til  afstemning. 
Når  et  medlem  kaldes  til  en  stilling  i 
kirken,  og  han  præsenteres  for  for- 
samlingen til  opretholdelse,  skal  han 
vise  sin  egen  opretholdende  stemme 
for  sig  selv  i  den  kaldelse. 
At  stemme  med  opløftet  hånd  for  at 
opretholde  nogen  i  en  stilling  i  kirken 
er  et  tegn  på  vor  personlige  forpligtel- 
se til  at  støtte  Herrens  valg  af  den 
pågældende  i  den  kaldelse.  Præsident 
Harold  B.  Lee  identificerede  forpligtel- 
sen, pagten,  der  ligger  i  det  at  stemme 
for  at  opretholde.  Ved  den  højtidelige 
forsamling,  der  blev  indkaldt  for  at 
opretholde  Joseph  Fielding  Smith  som 
kirkens  profet,  seer  og  åbenbarer, 
sagde  præsident  Lee: 
„Enhver  er  fuldstændig  fri  til  at  stem- 
me, som  han  ønsker.  Der  er  ikke 
nogen  som  helst  tvang  ved  denne 
afstemning.  Når  I  stemmer  positivt 
indgår  I  en  hellig  pagt  med  Herren 
om,  at  I  vil  opretholde,  det  vil  sige 
yde  jeres  fulde  loyalitet  og  støtte,  uden 
udflugter  eller  forbehold  til  den  em- 
bedsmand, for  hvem  I  stemmer." 
{Conference  Report,  April  1970,  s.  103) 
Vi  er  frie  til  at  udøve  vor  handlefrihed 
til  at  opretholde  eller  ikke  at  oprethol- 
de, men  vi  bør  bønsomt  overveje 
præsident  Joseph  Fielding  Smiths  råd: 
Ingen  mand  kan,  hvis  menigheden 
modsætter  sig  det,  præsidere  over 
nogen  forsamling  af  sidste  dages  helli- 
ge i  denne  kirke  og  dog  er  det  ikke 
menighedens  ret  at  nominere,  at  ud- 


15 


vælge,  for  det  er  præstedømmets  ret. 
Præstedømmet  udvælger  under  vor 
himmelske  Faders  inspiration  og  der- 
efter er  det  de  sidste  dages  helliges 
pligt  -  når  de  er  forsamlet  til  konfe- 
rencer eller  andet  steds  -  med  opløftet 
hånd  at  tilkendegive,  om  de  oprethol- 
der eller  forkaster;  og  jeg  forstår  det 
således  at  intet  menneske  har  ret  til  at 
løfte  sin  hånd  imod  eller  stemme 
imod,  medmindre  vedkommende  har 
en  grund  dertil;  en  grund,  som  vil 
være  gyldig  hvis  den  fremføres  for 
dem,  der  står  som  ledere.  Med  andre 
ord  har  jeg  ikke  ret  til  at  løfte  min 
hånd  imod  en  mand,  der  er  udpeget  til 
nogen  stilling  i  kirken,  blot  fordi  jeg 
ikke  kan  lide  ham  eller  på  grund  af  én 
eller  anden  personlig  uenighed  eller  en 
følelse,  jeg  har,  men  kun  på  det 
grundlag,  at  han  er  skyldig  i  at  have 
gjort  noget  forkert,  i  at  overtræde 
kirkens  love,  som  ville  diskvalificere 
ham  til  den  stilling,  som  han  er  kaldet 
til  at  indtage.  Det  er  min  forståelse  af 
det."  (Joseph  Fielding  Smith  i  „Confe- 
rence  Report  of  The  Church  of  Jesus 
Christ  of  Latter-day  Saints",  juni 
1919,  s.  92). 

Retten  til  at  kalde  medlemmer  til 
stillinger  i  kirken  ligger  hos  det  præsi- 
derende præstedømmes  myndighed 
under  vejledning  af  guddommelig 
inspiration.  Retten  til  at  opretholde 
eller  støtte  ligger  hos  kirkens  enkelte 
medlemmer.  Præsident  John  Taylor 
har  sagt:  „Gud  udpeger,  folket  opret- 
holder." Præsident  J.  Reuben  Clark 
jun.  klargjorde  dette  princip  i  en 
generalkonference: 
„Når  en  præsiderende  myndighed 
således  har  ,nomineret',  udvalgt  eller 
kaldet  en  mand  til  et  embede,  bliver 
den  mand  præsenteret  for  kirkens 
medlemmer  for  at  blive  , opretholdt', 
eller  som  det  hedder  i  det  politiske 
sprog,  for  at  blive  , valgt'. 


Således  har  kirkens  medlemmer  ikke 
nogen  magt  til  at  , kalde'  eller  at  no- 
minere', men  kun  magt  til  at  oprethol- 
de eller  sagt  politisk  til  at  , vælge'. 
Når  den  præsiderende  myndighed 
præsenterer  nogen  for  at  blive  opret- 
holdt af  kirkens  medlemmer,  er  den 
eneste  magt  forsamlingen  har,  at 
stemme  med  opløftet  hånd  enten  for 
at  støtte  eller  ikke  at  støtte. 
Det  er  helt  klart,  at  hverken  kirkens 
medlemskab  eller  nogen  af  dens  med- 
lemmer kan  foreslå,  at  andre  mænd 
bliver  kaldet  til  et  embede,  for  magten 
til  og  funktionen  at  kalde  medlemmer 
ligger  alene  hos  den  præsiderende 
myndighed. 

Derfor  er  al  debat,  al  forslagsstillen  af 
andre  navne,  al  diskussion  om  dygtig- 
hed og  værdighed  helt  meningsløs  i  en 
sådan  forsamling." 
Conference  Report,  oktober  1940,  s. 
28-29) 

Vore  præsiderende  myndigheder  på 
ethvert  stade  i  kirken  præsenterer  os 
for  Herrens  valg;  derefter  har  vi  mu- 
lighed for  at  stemme  med  Herren. 
Præsident  Spencer  W.  Kimball  be- 
kræftede dette  princip,  da  præsident 
Harold  B.  Lee  blev  kaldet  som  Her- 
rens udvalgte  til  at  være  profet,  seer 
og  åbenbarer: 

„Det  er  beroligende  at  vide,  at  præsi- 
dent Lee  ikke  blev  valgt  gennem  ko- 
miteer og  konferencer  med  alle  deres 
konflikter,  kritik  og  ved  menneskers 
afstemning,  men  blev  kaldet  af  Gud 
og  derefter  opretholdt  af  folket." 
Conference  Report,  oktober  1972,  s. 
28) 

Vi  har  derfor  et  helligt  ansvar  for  at 
manifestere  vores  opretholdelse  ved  at 
stemme  i  henhold  til  korrekte  princip- 
per, således  som  de  belæres  os  af  vore 
præsiderende  myndigheder,  og  som 
bevidnet  af  Ånden.  D 

Nøgler,  kontaktlinser  og 
formålet  med  bøn 


Af  William  G.  Dyer 


Bedstemor  var  på  besøg  hos  os,  og  vi  var 
lige  parat  til  at  påbegynde  en  morsom 
familieudflugt,  da  der  indtraf  en  mindre 
katastrofe  -  vi  kunne  ikke  finde 
bilnøglerne.  Børn,  forældre  og  bedste- 
mor ledte  alle  vegne,  men  nøglerne  kun- 
ne ikke  findes,  og  vi  tænkte  med  skræk 
på,  at  vi  sandsynligvis  måtte  blive  hjem- 
me. Så  undskyldte  bedstemor  sig  og  gik 
ind  i  sit  soveværelse.  I  løbet  af  et  par 
minutter  fandt  et  af  børnene  pludselig 


nøglerne  -  de  havde  næsten  skjult  sig 
under  et  hjørne  af  et  tæppe. 
Som  vi  glade  drog  afsted  på  vores  ud- 
flugt, spurgte  én:  „Bedstemor,  hvorfor 
gik  du  ind  på  dit  værelse  i  stedet  for  at 
lede  efter  nøglerne?"  Bedstemors  svar 
blev  omhyggeligt  modtaget  af  fem  små 
børn: 

„Jeg  vidste,  hvor  skuffede  I  allesammen 
ville  være,  hvis  vi  ikke  kunne  komme  på 
denne  udflugt,  så  jeg  gik  ind  og  bad  om, 

at  vi  måtte  finde  nøglerne.  Jeg  vidste,  at 
vi  derefter  ville  finde  dem." 
Nogen  tid  derefter  opstod  der  en  ny  fa- 
miliekrise. Min  unge  datter  mistede  sine 
kontaktlinser  -  begge  to.  Hun  bebrejde- 
de sig  selv,  idet  hun  sagde:  „Hvor  kunne 
jeg  være  så  tåbelig",  og  andre  medlem- 
mer af  familien  var  i  tavshed  enige  med 
hende.  Og  igen  støvede  allesammen  om- 


ke  fra  unge  piger?  Har  nogle  mennesker 
større  indflydelse  på  Herren  end  andre? 
Eller  er  spørgsmålet  om  at  finde  nogle 
nøgler  eller  kontaktlinser  bare  et 
spørgsmål  om  held,  og  Herren  har  ikke 
noget  at  gøre  med  det? 

For  hvad  og  hvordan  bør  vi  bede? 

Lad  os  for  at  besvare  nogle  af  disse 


Det  kræver  stor  modenhed  eller  tro  at  bede  om,  at  vore 

egne  ønsker  tilsidesættes,  og  Herrens  vilje  ske  .  .  .  Set  med 

Herrens  øjne  opvejer  det,  der  behøves,  langt  det,  som 

ønskes. 


kring  og  ledte  overalt  efter  hendes  kon- 
taktlinser. Mens  jeg  gjorde  min  del  af 
dette  arbejde,  kom  jeg  forbi  min  datters 
værelse.  Døren  stod  en  smule  på  klem, 
og  jeg  kunne  se  hende  knæle  ved  sin  seng 
og  kunne  høre  hendes  stille,  tryglende 
ord,  med  hvilke  hun  bad  sin  himmelske 
Fader,  om  han  dog  ikke  ville  hjælpe  os 
med  at  finde  hendes  kontaktlinser.  Vi 
ledte  alle  i  timevis,  men  til  trods  for  vore 
anstrengelser  dukkede  linserne  aldrig 
op.  Min  datter  var  forvirret;  hun  sagde: 
„Efter  at  jeg  havde  bedt,  vidste  jeg,  at  vi 
ville  finde  dem.  Bedstemors  bøn  hjalp  os 
til  at  finde  nøglerne.  Men  vi  fandt  ikke 
kontaktlinserne,  og  jeg  kan  ikke  forstå 
hvorfor  ikke." 

Denne  unge  pige  baksede  med  ét  af  de 
største  problemer,  mange  mennesker 
kommer  ud  for:  hører  og  besvarer  Her- 
ren virkelig  vore  bønner,  for  det  ser  ud 
til,  at  vore  bønner  somme  tider  bliver 
besvarede,  og  at  de  somme  tider  bliver 
ignorerede.  Og  yderligere  spørgsmål 
opstår  ved  oplevelser  som  disse  med 
kontaktlinserne  og  nøglerne  .  ..  besvarer 
Herren  bønner  fra  bedstemødre  men  ik- 


spørgsmål  gå  til  skrifterne.  Da  Frelseren 
var  her  på  jorden,  gav  han  os  mønstret 
for  vore  bønner.  Han  sagde:  „Derfor 
skal  I  bede  således"  (Matt.  6:9-13) 

A.  „Vor  Fader,  du,  som  er  i  Himmelen! 
Helliget  vorde  dit  navn." 

Først  er  der  en  anerkendelse  og  godken- 
delse af  Gud  som  vor  himmelske  Fader 
og  et  udtryk  for  vor  personlige 
ærbødighed  over  for  ham. 

B.  „Komme  dit  rige;  ske  din  vilje  på 
jorden,  som  den  sker  i  Himmelen." 
Når  vi  beder,  tilråder  Jesus  os  til  altid  at 
bede  om,  at  Guds  vilje  må  ske.  Mange 
mennesker  inkluderer  ikke  dette  i  deres 
bøn.  Selv  med  hensyn  til  tabte  nøgler 
eller  kontaktlinser  ønsker  vi  ofte,  at  vo- 
res vilje  skal  ske  ...  vi  ønsker  dem  fun- 
det lige  nu,  vær  så  venlig.  Når  endnu 
vigtigere  ting  står  på  spil  -  en  elsket  er 
syg,  et  barn  borte  fra  hjemmet,  en  van- 
skelig beslutning  må  tages  .  .  .  ønsker 
mange  mennesker,  at  Herren  skal  besva- 
re deres  bønner  på  en  bestemt  måde.  De 
er  bange  for,  at  hvis  de  beder  om,  at 
Guds  vilje  skal  ske,  at  hans  vilje  eller 
plan  er  anderledes  end  deres  egen.  Det 

Børnestjernen 

8/1979 


Sammentælling 

af  alder 

Af  Mary  Ellen 

Jolley 

Kan  du  finde  ud  af  disse 

mænds  alder  ved  at  slå  op  i 

Bibelen  og  lægge  dem  sammen 

til  ét  tal? 

Metusalem 

1.  Mosebog  5:27 

Jared 

1.  Mosebog  5:20 

Adam 

1.  Mosebog  5:5 

Noa 

1.  Mosebog  9:29 

Set 

i.  Mosebog  5:8 

Kenan 

1.  Mosebog  5:14 

Enosj 

1.  Mosebog  5:11 

Mahalal'el 

1.  Mosebog  5:17 

Lemek 

1.  Mosebog  5:31 

Enok 

1.  Mosebog  5:23 

Abraham 

1.  Mosebog  25:7 

Jakob 

1.  Mosebog  47:28 

L688  mas 

LAV  EN  ROMBE 

(Ligesidet  parallelogram) 
af  Helen  R.  Sattier 

Overfør  de  syv  trekanter,  der 
er  mærket  med  bogstaver,  til  et 
stykke  papir,  og  klip  dem  ud. 
Prøv  derefter  at  ordne  dem,  så 
de  danner  en  rombe. 


BARE 
FOR  SJOV 

To  der  er  ens     Af  Walt  Trag 

Find  de  snegle,  der  er  nøjagtig  ens  -  og 
farvelæg  dem. 


1 


MIK/ 
BR 


Af  Mauna 


„Hvornår  kommer  onkel  Cory?" 
spurgte  Mikael  sin  mor  for  mindst 
tiende  gang. 

Tidligere  på  dagen  havde  postbudet 
afleveret  et  brev,  der  var  adresseret 
til  ham,  men  da  han  åbnede  det, 
kunne  han  ikke  læse,  hvad  der  stod  i 
det.  Mikaels  mor  fortalte  ham,  at 
brevet  var  skrevet  på  italiensk,  og  at 
alt,  hvad  hun  kunne  læse,  var  over- 
skriften og  underskriften  nederst, 
som  sagde: 
Arrivederc, 
Mario 

Mikael  vidste,  at  arrivederci  betyder 
på  gensyn,  eller  når  vi  ses  igen,  for 
det  var  den  måde,  onkel  Corys  breve 
altid  var  underskrevet,  da  han  var  på 
mission  i  Italien.  Mikael  havde  rin- 
get til  sin  onkel  og  spurgt  ham  ud 
om  brevet.  Nu  ventede  han 
utålmodigt  på,  at  han  skulle  komme 
og  oversætte,  hvad  der  stod  i  brevet. 


Nogle  få  måneder  før  onkel  Cory 
var  kommet  tilbage  fra  Italien,  hav- 
de han  skrevet  og  bedt  Mikael  og 
hans  familie  skrive  om  deres  følelser 
over  for  Jesu  Kristi  Kirke  af  Sidste 
Dages  Hellige  i  et  brev  til  de  forskel- 
lige medlemmer  af  en  bestemt  ita- 
liensk familie,  og  sende  dem  til  ham. 
Han  sagde,  at  han  ville  anbringe 
dem  i  eksemplarer  af  Mormons  Bog 
og  give  dem  til  familien.  Mikael  hav- 
de skrevet: 

Kære  Mario, 

Jeg  er  otte  år  gammel.  Jeg  blev  døbt 
ind  i  Jesu  Kristi  Kirke  af  Sidste  Da- 
ges Hellige  sidste  måned.  Min  far 
døbte  mig  og  gav  mig 
håndspålæggelse  og  sagde,  at  nu 
havde  jeg  Helligånden  til  at  ledsage 
mig  og  hjælpe  mig  med  at  vælge  mel- 
lem det  rigtige  og  det  forkerte.  Jeg 
går  til  Primary  hver  uge.  Jeg  går  i 


ÆL'S 
EV 


Rae  Allen 


VDR-klassen.  VDR  betyder 
VÆLG  DET  RETTE: 
Sidste  uge  lærte  min  primarylære- 
rinde os  om,  hvordan  Jesus  helbred- 
te syge  børn.  Jesus  elsker  børn  alle- 
vegne. Han  elsker  mig,  og  han  elsker 
dig.  Jeg  håber,  at  du  også  snart  kan 

komme  i  Primary. 

Den  ven, 

Mikael 

Mikael  havde  ikke  ventet  at  få  svar, 
men  nu,  da  det  var  kommet,  kunne 
han  næsten  ikke  vente  på,  at  få  at 
vide,  hvad  der  stod  i  det. 
Ikke  længe  efter  hørte  han  en  bil 
køre  op  ad  indkørslen.  Da  han  løb 
hen  til  vinduet,  kunne  han  se  onkel 
Cory  komme  gående.  Mikael  løb  ud 
og  lukkede  op,  og  han  gav  sin  onkel 
et  stort  knus. 

Mikael  lyttede  tavs,  mens  onkel  Co- 
ry læste  brevet  højt. 


Kære  Mikael, 

Jeg  er  ni  år  gammel.  I  dag  blev  jeg 
døbt  ind  i  Jesu  Kristi  Kirke  af  Sidste 
Dages  Hellige.  Min  far  og  mor  blev 
også  døbt.  Tak,  fordi  du  fortalte  mig 
om  din  kirke.  Min  far  og  mor  læste 
din  Mormons  Bog,  og  nu  er  vi  alle 
glade  for  at  være  medlemmer  af  den 
sande  kirke.  Skriv  snart  til  mig  igen. 

Arrivederci,  Mario. 

Mikael  var  så  ellevild,  over  at  han 
havde  været  med  til  at  bringe  evan- 
geliet til  nogen,  at  han  troede,  hjertet 
ville  banke  sig  helt  ud  af  brystet. 
Han  tog  brevet  fra  onklen  og  så  læn- 
ge på  det.  Så  lagde  han  det  pænt 
sammen.  „Jeg  vil  gemme  det,"  sag- 
de han.  „så  kan  det  minde  mig  om, 
hvor  skønt  det  er  at  fortælle  andre 
om  vores  kirke.  Måske  jeg  en  dag 
kan  rejse  på  mission  til  Italien  og 
træffe  min  nye  ven,  Mario.  "        □ 


GIV  DET 
VIDERE 

Af  Annabelle  Sumera 


En  giraf,  en  løve,  en  tiger,  en  zebra 
og  en  elefant  boede  sammen  i  jung- 
len. Eller  rettere  sagt,  de  boede  godt 
nok  allesammen  i  junglen,  men  ikke 
sammen.  De  var  tit  vrede  og  sure  på 
hinanden  og  ingen  var  ven  med  no- 
gen. De  gjorde  allesammen  vrøvl  og 
fandt  fejl  ved  hinanden. 
Tigeren  gjorde  vrøvl  over,  at  striber- 
ne på  zebraen  gjorde  ham  svimmel. 
Zebraen  kunne  ikke  lide  giraffens 
lange  hals.  Når  de  to  talte  sammen, 
fik  Zebraen  ondt  i  nakken  af  at  stirre 
op  i  luften. 

Giraffen  kunne  ikke  fordrage  løvens 
høje  snorken,  der  holdt  den  vågen. 
Løven  gjorde  vrøvl  over,  at  elefan- 
ten var  så  kæmpestor,  at  den  skygge- 
de for  solen,  når  løven  ønskede  at 
tage  solbad,  og  elefanten  var  alt  tid 
sur,  fordi  tigeren  skjulte  sig  i  det  høje 
græs  og  gjorde  den  bange. 
Og  således  gik  det  dag  efter  dag.  Op- 
hævelser, ophævelser,  ophævelser! 
Og  så  en  dag,  en  varm  eftermiddag, 
da  tigeren  vågnede  op  af  sin  efter- 
middagslur og  kikkede  gennem 
græsset  for  at  se,  om  elefanten  var  i 
nærheden,  så  den  zebraen  traskende 


omkring  i  solskinnet.  Måske  var  det, 
fordi  den  var  en  smule  søvnig,  men  i 
hvert  fald  syntes  tigeren  pludselig,  at 
zebraens  striber  så  ganske  kønne  ud 
i  solskinnet. 

Da  zebraen  kom  nærmere,  gabede 
tigeren  en  smule  og  bemærkede: 
,,De  sorte  og  hvide  striber  du  har,  ser 
slet  ikke  så  tossede  ud  endda.  Når 
bare  jeg  lukker  øjnene  halvt  i,  bliver 
jeg  ikke  spor  svimmel  af  dem." 
Det  gjorde  zebraen  godt  at  høre,  og 
den  traskede  videre,  knejsende  med 
nakken  og  viftende  med  halen.  Den 
så  giraffen  æde  af  nogle 
højtsiddende  grene  på  et  akacietræ. 
Og  endnu  glad  i  sindet  efter  tigerens 
komplimenter,  sagde  den  til  giraf- 
fen: „Din  lange  hals  er  jo  perfekt  til 
at  nå  så  højt  op.  Hvordan  ser  verden 
ud  deroppe  fra?" 

„Luften  er  klar  og  lys,  og  alt  er  fre- 
deligt," svarede  giraffen,  idet  den 
sænkede  hovedet  ned  i  højde  med 
zebraens.  Og  så  talte  de  videre  og 
spadserede  sammen  den  solrige  ef- 
termiddag, indtil  det  igen  var  tid  for 
giraffen  til  at  finde  et  skyggefuldt 
sted  til  sin  eftermiddagslur. 
Løven  havde  valgt  det  samme  skyg- 
gefulde sted  og  døsede  og  snorkede 
lysteligt.  Et  øjeblik  følte  giraffen  sig 
sur  over  det.  Så  strakte  den  sin  lange 
hals  og  tog  nogle  få  bidder  af  nogle 
saftige  blade,  før  den  lukkede  øjne- 
ne. Løvens  snorken  var  rytmisk  og 
bestandig,  og  snart  nikkede  giraffen 
med  hovedet  i  takt  dertil.  Han  faldt 
hurtigt  i  søvn  og  drømte  behageligt. 
De  vågnede  på  samme  tid.  Løven 
gabte,  og  giraffen  strakte  nakken. 
Giraffen  talte  først.  „Din  snorken 
var  meget  behagelig,"  sagde  den, 


„det  var  næsten  som  en  vuggesang." 
„Tak,"  sagde  løven.  „Det  var  pænt 
af  dig  at  sige  sådan."  I  god  stemning 
gik  han  gennem  det  høje  græs  for  at 
finde  et  sted,  hvor  han  kunne  ligge  i 
solen. 

Solen  var  for  stærk  og  varm,  så  det 
varede  ikke  længe  før  løven  ønskede 
sig  tilbage  under  sit  træ  i  skyggen. 
Netop  da  traskede  elefanten  afsted 
på  vej  til  vandhullet.  Da  den  passe- 
rede løven,  kastede  den  en  stor  skyg- 
ge og  et  øjeblik  følte  løven  sig  beha- 
gelig kølig. 

Løven  rejste  sig  og  gik  ved  siden  af 
elefanten.  „Må  jeg  gå  i  din  skygge  til 
vandhullet?"  spurgte  den  høfligt. 
„Du  laver  en  større  skygge  end  aka- 
cietræet." 

„Kom  bare,"  sagde  elefanten.  „Min 
skygge  gør  mig  ikke  noget  godt, 
men  jeg  er  glad  for,  at  du  kan  bruge 
den."  Sammen  gik  de  hen  til  vand- 
hullet. 

Da  elefanten  senere  gik  hen  til  det 
høje  græs  for  at  få  sit  aftensmåltid, 
sprang  tigeren  op  og  forskrækkede 
den.  Elefanten  hoppede  i  vejret  og 
sagde  til  tigeren:  „Men  dog,  hvor  du 
bevæger  dig  stille.  Selv  med  mine 
store  øren  kan  jeg  ikke  høre  dig 
komme." 

Tigeren  var  smigret  og  standsede  op 
for  at  vise  elefanten,  hvordan  den 
anbragte  sine  poter  på  jorden,  uden 
at  en  lyd  kunne  høres. 
Junglen  er  den  samme.  Træerne  står 
der  stadig.  Græsset  bølger  i  vinden. 
Solen  skinner  dejligt,  men  der  er  no- 
get, der  er  forandret. 
Nu  lever  giraffen,  løven,  tigeren,  ze- 
braen og  elefanten  sammen  i  junglen 
som  venner. 


DET  SKARPESTE 
I  VERDEN 


Af  Louise  Hurd 


Sengen  føltes  blød  og  varm.  Melissa 
håbede,  at  hendes  søster  Rebecca 
endnu  ikke  sov  i  sin  seng.  Idet  Melis- 
sa betragtede  de  skygger,  som 
måneskinnet,  der  strømmede  ind 
gennem  vinduet,  lavede  hen  over 
kommoden  og  sengene,  så  hun,  at  de 
dannede  mærkelige  grå  former  på 
væggen. 


„Jeg  spekulerer  på,  hvad  der  er  det 
allerskarpeste  i  verden,"  sagde  Me- 
lissa. 

„Hvem  er  interesseret  i  det,"  svarede 
Rebecca,  som  syntes  Melissa  var 
utålelig,  når  hun  stillede  så  mange 
spørgsmål. 

„Jamen,  det  kan  i  hvert  fald  ikke 
være  skygger,"  sagde  Melissa.  „For 


selv  om  de  har  hjørner,  er  de  meget 
bløde." 

„Er  de  virkelig?"  sagde  Rebecca  sar- 
kastisk. 

Melissa  lå  stille  et  øjeblik,  men  hun 
blev  ved  med  at  spekulere.  Så  sagde 
hun:  „Hvis  jeg  ønskede  at  finde  ud 
af,  hvad  det  allerskarpeste  i  verden 
er,  ville  jeg  begynde  med  at  lade  alle 
heste  i  verden  bide  mig." 
„Åh,  nej  dog!"  stønnede  Rebecca. 
„Og  så  ville  jeg  lade  alle  hunde  bide 
mig." 

„Hvilken  tosset  tanke,"  sagde  Re- 
becca. „Det  kunne  du  ikke  gøre.  " 
„Nåle  er  temmelig  skarpe,"  fortsat- 
te Melissa  uforstyrret.  „De  kan  gå 
gennem  næsten  hvad  som  helst.  El- 
ler mors  bedste  saks  kan  være  det 
allerskarpeste  i  verden.  Husk  hvor 
let  den  klipper  i  mit  hår!" 
„Læg  dig  nu  til  at  sove!"  sagde  Re- 
becca surt. 

„Vores  skarpeste  kniv  skærer  gen- 
nem et  hjemmelavet  brød  i  løbet  af 
et  sekund.  Men  fars  søm  går  gen- 
nem træ.  Åh  nej!"  Melissa  udbrød 
ophidset:  „Nu  ved  jeg,  hvad  der  er 
det  allerskarpeste  i  verden.  Tipolde- 
fars sværd!  Hvis  man  blev  ramt  af 
det,  ville  man  virkelig  komme  til 
skade." 

„Tag  nu  og  vær  stille,  Melissa,  så  jeg 
kan  komme  til  at  sove!" 
„Hvis  jeg  kunne  prøve  alle  de  heste 
og  hunde  og  nåle  og  sakse  og  knive 
og  søm  og  sværd,  så  ville  jeg  vide, 
hvad  der  er  det  allerskarpeste  i  ver- 
den." 

Rebecca  satte  sig  pludselig  op  i  sen- 
gen. „Melissa,"  råbte  hun,  „hvis  du 
ikke  snart  er  stille,  så  siger  jeg  det  til 
far.  Jeg  ville  ønske,  jeg  havde  mit 


eget  soveværelse.  Jeg  ville  ønske,  jeg 
ikke  var  nødt  til  at  dele  værelse  med 
en  søster,  der  taler  hele  natten!"  Og 
så  lagde  hun  sig  ned  igen,  vendte 
ryggen  til  Melissa  og  trak  tæppet  op 
over  skuldrene. 

Melissa  var  stille  meget  længe.  Til 
sidst  kom  der  ud  af  mørket  en  vemo- 
dig stemme:  „Nu  ved  jeg,  hvad  der 
er  det  allerskarpeste  i  verden." 
„Vær  nu  sød  og  ti  stille,"  sagde  Re- 
becca. 

„Det  er  ord,"  sagde  Melissa  stille. 
„De  sårer  mest." 

Rebecca  vendte  sig  omkring  og  så 
på  Melissa  med  en  blanding  af  over- 
raskelse og  kærlighed.  „Åh,  Melis- 
sa," sagde  hun.  „Det  er  jeg  ked  af. 
Jeg  mente  ikke,  hvad  jeg  sagde.  Jeg 
kan  godt  lide  at  dele  soveværelse 
med  dig.  Og  jeg  kan  godt  lide  at  have 
dig  til  søster." 

Begge  piger  var  stille,  mens  de  tænk- 
te i  nogle  minutter.  Pludselig  hviske- 
de Melissa:  „Rebecca!" 
„Og  hvad  nu?"   spurgte  Rebecca 
leende. 

„Jeg  ved,  hvad  det  blødeste  i  hele 
verden  er,"  erklærede  Melissa  i  dybe 
tanker.    „Blødere  end   skygger  og 
mørke  og  puder  og  kattekillinger  og 
tæpper  og  måneskin." 
„Lad   mig  høre,"   sagde   Rebecca 
godmodigt.     „Hvad     er     så     det 
allerblødeste  i  verden?" 
„Det  er  ord,"  sagde  Melissa. 
Gennem  mørket  kunne  hun  næsten 
se  sin  søster  smile.  Og  så  følte  hun 
bløde  arme  omkring  sig,  og  Rebecca 
hviskede:  „Åh,  Melissa,  jeg  elsker 
dig."  □ 


Om  at  betale 
gæld 


En  aften  i  1970  ringede  den 
femtenårige  Dan  Ecklund  på 
døren  i  missionshj emmet  i  Zurich 
i  Schweiz.  Da  præsident  M.  Elmer 
Christensen  åbnede  døren,  sagde 
Dan,  at  han  ønskede  at  tale  med 
nogen,  som  kunne  fortælle  ham 
om  Jesu  Kristi  Kirke  af  Sidste 
Dages  Hellige. 

Dan  og  hans  familie  havde  boet  i 
Congo  og  var  nu  på  vej  tilbage  til 
USA.  I  18  år  havde  hans  far  og 
mor  virket  som  protestantiske 
missionærer  i  Congo,  hvor  alle 
deres  syv  børn  var  blevet  født.  De 
havde  ikke  været  glade,  da  Dan 
var  blevet  interesseret  i  en  anden 
kirke,  mens  han  var  på  ferie  i 
Sydafrika  og  bad  om  deres  tilla- 
delse til  at  blive  døbt.  Imidlertid 
var  Dan  så  overbevist  om,  at  den 
nye  kirke  var  sand,  at  hans  foræl- 
dre til  sidst  indvilgede,  og  Dan 
blev  døbt. 

Da  missionspræsidenten  i  Zurich 
havde  jurisdiktion  over  alle  med- 
lemmer i  Congo,  havde  Dan  skre- 
vet til  præsident  Christensen  og 
bedt  ham  sende  nogle  bøger,  han 
kunne  studere.  Han  havde  overtalt 
sin  far  til  at  standse  op  i  Zurich 
på  vejen  hjem  til  USA,  så  han 


kunne  bede  præsident  Christensen 
forklare  nogle  forhold,  som  han 
ikke  rigtigt  forstod. 
Mens  resten  af  familien  Ecklund 
underholdt  sig  med  str.  Christen- 
sen, gik  Dan  ind  på  præsident 
Christensens  kontor,  hvor  de  satte 
sig  og  roligt  diskuterede  nogle  af 
hans  spørgsmål. 

Før  Dan  tog  afsked,  åbnede  han 
sin  pung  og  tog  en  femdollarsed- 
del frem.  Han  sagde,  at  siden  han 
var  blevet  døbt,  havde  han  tjent 
45  dollars.  Det  betød,  at  han 
skyldte  4  dollars  og  50  cent.  Han 
ønskede  at  give  50  cents  som  et 
ekstra  bidrag,  så  pengene  kom  til 
at  stemme. 

Præsident  Christensen  forklarede 
om  fasteoffer,  og  Dan  var  straks 
enig  i,  at  det  var  et  godt  sted  at 
anbringe  de  50  cents.  Og  så  skrev 
præsident  Christensen  en  tiende- 
kvittering og  gav  den  til  drengen, 
som  omhyggeligt  læste  den  og  så 
anbragte  den  i  sin  pung. 
Med  strålende  øjne  forlod  han 
missionskontoret  og  sluttede  sig  til 
resten  af  familien.  Dan  følte,  at 
endelig  var  han  blevet  et  rigtigt 
medlem  af  den  kirke,  han  havde 
lært  at  elske.  □ 

kræver  stor  modenhed  eller  tro  at  bede 
om,  at  vore  egne  ønsker  skal  tilsidesæt- 
tes, og  at  Herrens  vilje  skal  ske.  Selv  i 
små  ting  som  tabte  kontaktlinser,  vil 
Herren  måske  synes,  at  den  lektie,  der 
kan  drages  ud  af  ikke  at  kunne  finde 
dem,  er  mere  værdifuld  end  at  give  et 
menneske  det  han  ønsker,  øjeblikkeligt. 
Set  ud  fra  Herrens  synspunkt  er  det,  der 
måske  behøves,  langt  vigtigere  end  det, 
der  ønskes. 

C.  „Giv  os  i  dag  vort  daglige  brød." 
Bør  vi  bede  om  noget  så  enkelt  som 
tabte  sager?  Selvfølgelig.  Herren  er  be- 
kendt med  alt,  der  sker  med  os.  Jesus 
fortalte  os  helt  klart,  at  selv  hårene  på 
vort  hoved  er  talte.  (Se  Matt.  10:29-30) 
Vi  bliver  rådet  til  altid  at  bede,  om  alle 
vore  problemer,  vores  frygt,  vore  sorger, 
håb,  stræben  og  problemer.  I  Mormons 
Bog  får  vi  besked  på  at  bede  om  alle  ting 
i  dagliglivet.  I  Mormons  Bogs  folks  til- 
fælde fik  de  at  vide,  at  de  skulle  bede 
over  deres  flokke  og  marker,  noget,  der 
repræsenterede  hverdagens  bekymrin- 
ger, ligesom  Frelseren  sagde,  at  vi  skulle 
bede  om  vort  daglige  brød.  Men  husk,  at 
tilskyndelsen  var  at  bede  om  de  daglige 
fornødenheder,  ikke  luksus,  alt  det 
unyttige  eller  det,  som  man  godt  kunne 
lide  at  have  i  dag.  Når  man  ikke  er  sikker 
på,  man  beder  om  en  nødvendighed,  er 
grundreglen  altid  den  at  bede  men  at 
bede  om,  ,,din  vilje  må  ske". 

D.  „Og  forlad  os  vor  skyld,  som  også  vi 
forlader  vore  skyldnere.1' 

Dette  spørgsmål  om  tilgivelse  er  så  vig- 
tigt, at  umiddelbart  efter  Herrens  bøn  i 
Mattæus  evangeliet,  fremhæver  Frelse- 
ren igen  spørgsmålet  om  tilgivelse.  Han 
siger:  „Thi  tilgiver  I  menneskene  deres 
overtrædelser,  vil  jeres  himmelske  Fader 
også  tilgive  jer."  (Matt.  6:14-15) 
Når  vi  beder,  bør  vi  tænke  over  vort  eget 
liv  og  bede  om  hjælp  til  at  sætte  vort  eget 
liv  i  orden.  Det  er  interessant,  at  Frelse- 
ren identificerede  spørgsmålet  om  tilgi- 


velse som  et  område,  vi  alle  bør  forbedre 
os  i. 

E.  ,,Og  led  os  ikke  ind  i  fristelse,  men  fri 
os  fra  det  onde." 

Vil  Gud  nogen  sinde  lede  os  på  afveje? 
Selvfølgelig  ikke.  James  E.  Talmage  si- 
ger om  denne  del  af  bønnen:  „Det  er 
ikke  meningen,  at  vi  skal  forstå  det 
således,  at  Gud  nogen  sinde  vil  lede  et 
menneske  ind  i  fristelse  .  .  .  Hensigten 
med  bønner  ser  ud  til  at  være,  om  vi  må 
blive  bevaret  for  fristelse,  som  det  over- 
stiger vore  svage  kræfter  at  modstå  .  .  ." 
(Talmage,  Jesus  Kristus,  s.  253-254) 
Når  vi  betragter  Herrens  råd  til  os  i  disse 
sidste  dage,  opdager  vi  at  mange  af  hen- 
visningerne til  bøn  i  Lære  og  Pagter  har 
at  gøre  med  bøn,  der  vil  hjælpe  os  til  at 
modstå  den  ondes  magt,  at  vi  ikke  vil 


Somme  tider  vil  vi  måske, 

hvis  vi  tænker  på  alt  det,  der 

er  så  vigtigt  i  hans  rige  og 

storheden  af  hans  magt  og 

herlighed,  føle  os  skamfulde 

over  at  ulejlige  ham  med 

bortkomne  kontaktlinser. 

Men  han  er  opmærksom  på 

enhver  lille  spurv  og  hårene 

på  dit  hoved,  og  han  har 

aldrig  for  travlt  til  at  høre 

den  oprigtige  bøn. 


blive  overvældet,  men  at  vi  kan  blive 
reddet  fra  det  onde.  Somme  tider  beder 
vi  kun  om  de  små  daglige  kriser  -  om 
tabte  nøgler  og  kontaktlinser  -  og  de 
vigtigere  ting  lader  vi  upåagtet. 
Selvfølgelig  bør  vi  bede  om  hjælp  i  små 
ting,  men  vi  skulle  også  bestandigt  bede 

om,  at  vi  vil  have  kraft  til  at  modstå 
fristelse. 

F.  „Thi  dit  er  Riget  og  magten  og  æren  i 
evighed!  Amen." 

Og  igen  ved  slutningen  bør  vi  erkende 
Guds  storhed  og  magt.  Han  er  vores 
Skaber,  vor  himmelske  Fader,  og  vi  er 
afhængige  af  ham.  Somme  tider  vil  vi 
måske,  hvis  vi  tænker  på  alt  det,  der  er  så 
vigtigt  i  hans  rige  og  storheden  af  hans 
magt  og  herlighed,  føle  os  skamfulde 
overhovedet  at  ulejlige  ham  med  bort- 
komne kontaktlinser.  Men  han  er  op- 
mærksom på  enhver  lille  spurv  og 
hårene  på  dit  hoved,  og  han  har  aldrig 
for  travlt  til  at  høre  den  oprigtige  bøn. 

Lytter  Gud  mere  til  nogle  bonner  end  an- 
dre? 

Somme  tider  synes  det,  som  om  vor 
himmelske  Fader  lader  sig  dybere  invol- 
vere af  en  bedstemors  bønner  end  af  en 
ung  piges.  Fordi  bedstemødre  har  levet 
et  længere  liv  i  hengivenhed  og  tjeneste, 
og  unge  piger  kun  lige  er  begyndt  på 
livet.  Hos  Gud  er  der  ingen  personsan- 
seelse.  Han  favoriserer  ikke  den  ene  over 
den  anden.  Hver  enkelt  er  kostelig  i  hans 
øjne.  Men  vi  ved,  at  en  øgelse  af  vores 
egen  værdighed  kvalificerer  os  til  velsig- 
nelser fra  vor  Fader  i  Himmelen.  Det  er 
ikke  så  meget,  hvem  der  beder,  som  det 
er  den  ånd,  hvori  bønnen  bedes  og  troen 
hos  den,  der  opsender  bønnen. 
Vi  må  også  huske,  at  Jesus  fordømte 
den,  som  bad  for  at  blive  set  af  menne- 
sker, som  benyttede  overflødige  ord  og 
var  pralende  og  stolte.  Han  var  impone- 
ret over  den  synders  ydmyge  bøn,  som 
ikke  engang  turde  løfte  sine  øjne  mod 
himmelen,  og  som  kun  bad  om,  at  Gud 
ville  være  barmhjertig  over  for  ham  -  en 
synder. 

Vi  får  i  skrifterne  at  vide:  „Vær  ydmyg, 
så  skal  Herren,  din  Gud,  lede  dig  ved 
hånden  og  besvare  dine  bønner."  Mor- 
mons Bog  lærer  os:„Og  han  indbyder 


alle  til  at  komme  til  sig  og  få  del  i  hans 
godhed,  og  han  nægter  ikke  nogen  at 
komme  til  sig,  sort  eller  hvid,  træl  eller 
fri,  mand  eller  kvinde,  og  han  ihukom- 
mer folkene,  thi  alle  er  lige  for  Gud,  både 
jøde  og  ikke-jøde."  (2  Nephi  26:33) 

Er  det  muligt,  at  noget  sker  tilfældigt  og 
ikke  som  resultat  af  bøn? 
Er  det  ikke  muligt,  at  nøglerne  ville  være 
blevet  fundet,  hvad  enten  bedstemor 
havde  bedt  eller  ikke?  Jo,  selvfølgelig  er 
det  muligt.  Gode  ting  sker  ved  tilfælde, 
ved  flid,  ved  øvelse  og  ikke  kun  gennem 
bøn.  Jesus  antydede,  at  regnen  falder 
både  på  retfærdige  og  uretfærdige  -  en- 
hver vil  modtage  nogen  grad  af  lykke.  Vi 
får  at  vide,  at  der  er  fastlagt  love,  „før 
denne  jords  grundvold  blev  lagt,  ifølge 
hvilken  alle  velsignelser  er  forfættede. 
Og  når  vi  opnår  en  velsignelse  fra  Gud, 
så  er  det  ved  lydighed  mod  den  lov, 
ifølge  hvilken  den  er  forjættet."  (L&P 
130:20-21)  Enhver,  som  adlyder  en  lov, 
vil  modtage  den  velsignelse,  der  er  knyt- 
tet til  den  lov.  Somme  tider  vil  vi  modta- 
ge nogle  velsignelser  på  grund  af  vores 
lydighed  mod  en  lov,  som  ikke  har  for- 
bindelse med  en  bøn. 
Golfspilleren  Arnold  Palmer  slog  en- 
gang en  birdie  (i  hul  ved  første  slag)  i  et 
hul,  der  var  meget  langt  borte.  En  til- 
skuer sagde:  „Arnold,  der  var  du  sande- 
lig heldig."  Mr.  Palmer  kommenterede 
derpå:  „Det  er  interessant,  for  jo  mere 
jeg  træner,  des  , heldigere'  bliver  jeg." 
Ville  Herren  besvare  bønner  om  at  slå  en 
birdie  i  et  hul  langt  borte,  hvis  ikke  vi 
trænede?  Sikkert  ikke.  Nogle  velsignel- 
ser kræver  mere  end  blot  bønner,  som 
Jakob  bemærkede:  „Sådan  er  det  også 
med  troen;  hvis  den  ikke  har  gerninger, 
er  den  i  sig  selv  død."  (Jakobs  Brev  2:17) 
Men  skrifterne  er  helt  tydelige  i  deres 
tilkendegivelse  af,  at  Gud  er  opmærk- 
som på  alt,  hvad  der  sker.  Jesus  fortalte 

(Fort.  side  24) 

Opdagelse 

Genealogiens  arvelighedslære 


Et  af  de  mest  bemærkelsesværdige  resul- 
tater af  kirkens  genealogiske  program  er 
måske  det  enestående  bidrag  til  den 
medicinske  forskning. 
Med  benyttelse  af  fire-generations- 
arkivet  i  det  genealogiske  bibliotek  ar- 
bejder Utah  Medical  Center,  Utah  Can- 
cer Registry  og  Bureau  of  Chronic  Dis- 
ease  Control  tilknyttet  til  Utah  State  Di- 
vision of  Health  1)  med  at  identificere  og 
lokalisere  familier,  der  har  arvelige  syg- 
domme, der  kan  betyde  en  større  risiko 
for  helbredet  end  normalt. 
Den  slags  undersøgelser  foretages  kun  i 
Utah,  fordi  et  stort  antal  ansvarsbevid- 
ste medlemmer  af  kirken  allerede  har 
taget  det  første  skridt  for  videnskabs- 
mændene -  opstillet  deres  familieskema. 
På  den  måde  kan  videnskabsmændene 
koncentrere  sig  om  at  indsamle  de  læge- 
videnskabelige oplysninger,  der  derefter 
indføres  i  computersystemet  for  at  blive 
analyserede,  hvorefter  der  kan  tages  fat 
på  de  særligt  udsatte  familier.  Man  spa- 
rer altså  besværlighederne  og  den  tid  der 
måtte  bruges  med  at  indsamle  selv  de 
genealogiske  data. 

Et  medlem  af  det  videnskabelige  hold, 
der  arbejder  med  dette,  bror  Roger  R. 
Williams,  der  er  professor  i  intern  medi- 
cin ved  University  of  Utah,  siger  at  me- 
dicinsk genetik  begyndte  i  Utah  i  1946, 
da  en  gruppe  fik  økonomisk  tilskud  til 
studiet  af  muskulær  ernæringsfor- 
styrrelse  og  kræft.  Dr.  Eldon  Gardner, 
én  af  de  deltagende  videnskabsmænd, 
studerede  189  familier,  de  fleste  med 
mange  kræfttilfælde.  Da  én  af  studenter- 
ne fortalte  ham  om  flere  tanter,  som 


havde  haft  brystkræft,  undersøgte  dr. 
Gardner  forholdet  og  identificerede  46 
kvinder  i  den  familie,  som  havde  ondar- 
tede svulster. 

I  en  anden  slægt  identificerede  dr.  Gard- 
ner og  hans  medarbejdere  et  slægtsfor- 
hold, der  var  skyld  i  et  stort  antal  proble- 
mer, lige  fra  kræft  i  tyktarmen  til  abnor- 
miteter i  tænder  og  arvæv. 
Tidligt  i  1970'erne  indbød  en  plan- 
lægningskomité på  University  Medical 
Center  dr.  Mark  Skolnick,  der  er  specia- 
list i  befolkningsgenetik  til  at  undersøge 
mulighederne  for  at  udføre  genetiske 
(arveligheds)  undersøgelser  i  Utah.  Dr. 
Skolnick  følte  sig  tiltalt  af  det  familie- 
orienterede samfund  i  Saltsødalen  og 
var  uhyre  imponeret  over  det  genealogi- 
ske materiale,  der  var  til  rådighed.  Han 
var  også  overrasket  over  den 
højtudviklede  computerteknologi,  der 
var  blevet  udarbejdet  af  Dr.  Homer 
Warner  og  hans  stab  på  University  of 
Utah  og  LDS-hospitalet  og  benyttet  til 
at  indsamle  lægevidenskabelige  data. 
Økonomiske  tilskud  fra  det  nationale 
sundhedsinstitut  har  gjort  det  muligt  at 
indføre  i  Computersystemet  de  fire-gen- 
erationers  arkiv  og  sammenføje  det  med 
det  allerede  indførte  Utah  Kræft  Regi- 
ster og  et  computerarkiv  over  døds- 
certifikater  fra  Utah  State  Health  Divi- 
sion. 

Blot  ved  at  forsyne  computeren  med 
navn  og  fødselsdag,  kan  den  ud  fra 
750.000  navne  i  løbet  af  1/30  sekund 
finde  den  pågældende  og  derefter  lokali- 
sere alle  andre  familiemedlemmer  eller 
forfædre,  når  blot  deres  navne  findes  i 

arkivet.  Derefter  benytter  videnskabs- 
mændene computeren  til  at  sammenføje 
disse  navne  med  de  medicinske  data  for 
at  finde  og  vurdere  særlige  sygdomme, 
der  synes  at  være  almindelige  i  de 
pågældende  slægter.  Man  har  foreløbig 
(sommer  1978)  statistisk  behandlet 
29.747  kræfttilfælde  og  41.187 
hjerteslagsdødsfald. 

Et  mindre  antal  personer  -  medlemmer 
af  slægter,  der  har  anlæg  for  særlige  syg- 
domme -  henvises  til  deres  egen  læge  for 
omhyggelig  klinisk  undersøgelse. 
„Når  vi  finder  frem  til  medlemmer  af  en 
særlig  udsat  familie,  (der  statistisk  synes 
at  have  særlige  anlæg  for  bestemte  syg- 
domme)," forklarer  dr.  Williams,  „bed- 
er vi  dem  udfylde  særlige  spørgeskemaer 
og  underkaste  sig  undersøgelser  for  at 
konstatere,  om  deres  helbred  er  i  fare.  I 
tilfælde,  hvor  det  drejer  sig  om  familier 
med  høj  risiko  for  hjerteslag,  kan  vi  lære 
dem  at  forandre  deres  spisevaner,  at  mo- 
tionere mere  og  sommetider  at  ordinere 
medicin,  som  vil  nedsætte  kolesterol- 
indholdet i  blodet.  I  nogle  tilfælde  må 
denne  behandling  begynde  i  barndom- 
men, længe  før  de  første  symptomer  på 
sygdommen  viser  sig."  De  sygdomme, 
der  nu  studeres,  omfatter  kræft  i  alle 
vigtigere  dele  af  legemet,  hjerteslang, 
slagtilfælde,  højt  blodtryk  og  andre  syg- 
domme i  blod,  nyrene  og  hjertekar. 
En  stor  del  af  undersøgelserne  er  endnu  i 
begyndelsesstadiet.  Indtil  nu  er 
computeranalyserne  begrænset  til  staten 
Utahs  borgere,  men  når  det  udvides,  er 
der  mulighed  for  at  forbedre  helbreds- 
situationen  for  andre  sidste  dages  helli- 
ge, som  indleverer  nøjagtige  fire1 
generations-gruppeskemaer  til  kirken. 
Programmet  han  endda  den  mulighed  at 
kunne  „tilbagebetale"  den  modtagne 
hjælp  ved  at  hjælpe  i  det  genealogiske 
undersøgelsesarbejde.  En  proces,  der 
kaldes  „muligheds-sammenligning" 
(probability  matching)  kan  foreslå  led  i 


stamtavler,  hvor  oplysningerne  er  man- 
gelfulde. For  eksempel  kan  en 
dødsattest,  der  indeholder  en  persons 
navn  og  dødsdato  og  forældrenes  navne, 
hjælpe  med  til  at  sammenføje  den  per- 
son med  en  eksisterende  stamtavle,  der 
har  forældrene  men  mangler  disses 
fødselsdage.  Computeren  kan  også  sæt- 
tes til  at  „lede  efter"  forældre  ved  at 
kontrollere  data  for  alle  ægtepar  med 
samme  navn  for  at  se,  hvilke  der  mest 
sandsynligt  er  forældre  til  det 
pågældende  barn.  På  den  måde  kan 
computeren  gennemføre  en  under- 
søgelse på  få  sekunder,  som  ville  have 
taget  en  dygtig  genealog  måneder  eller 
måske  endog  år. 

Hvilke  problemer  er  man  så  løbet  ind  i? 
Dr.  Williams  smiler  og  siger:  „Hvad 
kunne  De  tænke  Dem?  -  unøjagtige 
stamtavler  og  familieskemaer.  Men  for- 
delene er  kolossale.  På  grund  af  de  store 
familier,  som  mormoner  normalt  har, 
kan  vi  mere  nøjagtigt  finde  udtryk  for 
arvelighedsforhold,  der  gør  et  menneske 
mere  udsat  for  en  særlig  sygdom.  En 
anden  fordel  er  noget,  som  nogle  af  mine 
kolleger,  der  ikke  er  mormoner,  især  lag- 
de mærke  til  -  familieorganisationerne. 
Sidste  dages  hellige  familier  kan  arbejde 
med  i  forebyggelsesprogrammer,  fordi 
de  ved,  hvem  deres  slægtninge  er,  og  de 
er  interesseret  i  hele  familiens  sundheds- 
tilstand. Det  høje  uddannelsesstade 
blandt  sidste  dages  hellige  og  den  slags 
samarbejde,  som  videnskabsmændene 
har  mødt,  er  andre  fordele.  Kort  sagt  er 
vi,  der  er  involveret  i  dette  projekt,  virke- 
lig stolte  af  kirkens  medlemmer  på 
grund  af  de  enestående  bidrag,  de  kan 


l)  Fire  lægevidenskabelige  institutioner  i  Utah: 
Utahuniversitetets  lægevidenskabelige  afdeling, 
Utahs  kræftregister,  kontoret  for  kontrol  med 
kroniske  sydomme,  under  staten  Utahs  sundheds- 
departement. 

yde  på  dette  område  af  videnskabelige 
helbredsundersøgelser. 
Vi  håber  også  at  vore  computermetoder 
vil  vise  sig  nyttige  i  Herrens  værk,  når  vi 
deler  vore  opdagelser  med  kirkens  ge- 
nealogiske afdeling."  D 


Nyt  om 
fødevareopbevaring 


En  metode  til  at  behandle  korn  og 
bønner  med  almindelig  vegetabilsk  olie 
ser  lovende  ud  som  hjælp  for  medlem- 
mer i  tropiske  klimaer  til  med  held  at 
kunne  opbevare  fødevarer.  Professor 
John  M.  Hill  fra  BYU's  afdeling  for 
fødevarestudium  og  ernæringslære  har 
med  tilskud  fra  Benson  instituttet  forny- 
lig tilbragt  seks  måneder  i  Cali  i  Colum- 
bia.  Der  arbejdede  han  med  fødevare- 
opbevaringsproblemer  såvel  som  med 
andre  ernæringsprogrammer. 
Dr.  Hill  arbejdede  sammen  med  dr.  Aart 
van  Schoonhoven  ved  CIAT,  det  inter- 
nationale center  for  tropisk  landbrug,  på 
en  ny  måde  at  opbevare  korn  og  bønner 
med  benyttelse  af  olie.  Og  på  opfordring 
fra  missionspræsidenten  hjalp  han  med 
at  indføre  opbevaringssystemer,  bereg- 
net for  troperne,  blandt  kirkens  med- 
lemmer i  Columbia. 
„Arbejdet  ved  CIAT",  siger  dr.  Hill,  ,,er 
spændende,  specielt  fordi  olie- 
behandlingen af  bønner  og  korn  mod 
insektangreb  kan  benyttes  af  enhver 
ganske  let  i  deres  eget  hjem."  På  CIAT 
opdagede  dr.  van  Schoonhoven,  at 
bønner  og  korn,  der  er  behandlet  med 
vegetabilsk  olie,  dræber  insekter  i  kornet 
og  forhindrer  yderligere  angreb  af  ska- 
dedyr. Dr.  Hill  arbejdede  med  at  adskille 
de  forskellige  komponenter  i  olien  for  at 


finde  ud  af,  hvilke  specielle  dele  i  olien, 
der  var  mest  effektive  i  kampen  mod 
insekterne,  og  hvor  meget  olie,  der 
behøvedes  på  forskellige  kornsorter 
mod  særlige  insekter.  ,,Vi  opdagede,  at 
det  er  triglycerider  og  oliesyren  i  den 
vegetabilske  olie,  der  dræber  insekter- 
ne," siger  dr.  Hill,  „selv  om  vi  ikke  be- 
stemt ved,  hvordan  de  dræbes.  Først 
mente  vi,  at  insekterne  måske  blev  kvalt, 
men  videre  undersøgelser  viste,  at  dette 
ikke  var  tilfældet.  På  én  eller  anden 
måde  forstyrrer  ingredienserne  i  olien 
stofskiftebalancen  hos  insekterne  og 
forårsager,  at  de  dør.  Og  korn,  der  er 
blevet  behandlet  med  olie,  bliver  ikke 
påny  invaderet  af  insekter." 
Dr.  Hill  fortsætter  sin  forklaring:  „Dette 
betyder,  at  det  at  behandle  korn  med 
vegetabilsk  olie  vil  eliminere  desinfek- 
tion, tørisbehandling  og  ophedning  med 
det  formål  at  dræbe  insekter.  Det  er  en- 
kelt, og  enhver  slags  vegetabilsk  olie  kan 
bruges.  Det  vil  specielt  være  en  god  me- 
tode til  fødevareopbevaring  i  tropiske 
egne,  hvor  insekter  er  et  større  problem, 
selv  om  den  er  effektiv  i  ethvert  klima." 

Metode 

Enhver  slags  vegetabilsk  olie  (jordnød- 
de,  majs,  o.s.v.)  er  effektiv  til  behandling 
af  korn  eller  bønner  for  opbevaring. 
Korn  eller  bønner  skal  anbringes  i  en 
beholder  med  låg.  Olien  tilføres,  hvorpå 
låget  lukkes,  og  beholderen  rulles,  indtil 
olien  dækker  de  enkelte  korn.  Kornet 
behøver  ikke  at  flyde  i  olie,  blot  en  si- 
mpel dækning  er  nødvendig.  Derefter 
kan  kornet  eller  bønnerne  overføres  til 
en  almindelig  beholder. 
Opbevaringsbeholderen  må  ikke  være  af 
stof,  fordi  olien  så  vil  absorberes  af  stof- 
fet. En  solid  beholder,  der  beskytter  kor- 
net mod  fugt  er  god.  Olien  bliver  harsk, 
men  olielaget  er  så  lille  en  mængde,  at 
det  ikke  vil  indvirke  på  smagen  i  kornet 
eller  bønnerne.  Olien  vil  dræbe  ethvert 

insekt  i  kornet  eller  bønnerne  og  vil  be- 
skytte mod  yderligere  angreb  af  skade- 
dyr. 

Denne  metode  er  specielt  anvendelig  og 
anbefalelsesværdig  i  troperne  og  i 
områder,  hvor  bønner  er  en  hoved- 
bestanddel af  ernæringen.  For  eksempel 
varierer  prisen  på  bønner  i  Guatemala 


ikke  så  lidt  med  den  laveste  pris  lige  efter 
høsttid.  Hvis  en  familie  kunne  købe  et 
års  forbrug  af  bønner  ved  høsttid,  be- 
handle dem  med  olie  og  opbevare  dem 
til  benyttelse,  når  bønneprisen  stiger, 
kunne  de  spare  så  meget  som  to  tredie- 
dele  af  deres  udgifter  til  fødevarer  om 
året. 


ARBEJDE  ADLER  (Fortsat  fra  side  9) 

år  siden.  Mange,  mange  velsignelser  er 
kommet  til  mig  siden  på  grund  af  min 
fars  ærlighed  og  pålidelighed. 
Mens  jeg  arbejdede  i  den  samme  byg- 
ning med  A.  W.  White  and  Company,  og 
også  Wells,  Fargo  and  Company  (skønt 
jeg  ikke  var  engageret  til  bankarbejde, 
undtagen  at  opkræve  for  sidstnævnte 
bank),  lærte  jeg  hurtigt,  ved  at  hjælpe 
bogholdere  og  kasserere,  forretnings- 
gangen i  banker,  hvilket  kendskab  kvali- 
ficerede mig  til  at  acceptere  en  stilling 
som  midlertidig  kasserer  i  Zion's  Sa- 
vings  Bank  and  Trust  Company  under 
min  forgængers  fravær,  mens  han  var  på 
mission  i  Europa.  Havde  jeg  ikke  været 
villig  til  at  ofre  en  del  af  min  fritid,  mens 
jeg  var  i  White's  og  Wells,  Fargo's  ban- 


ker, ville  jeg  ikke  have  været  kvalificeret 
til  stillingen  i  Zions's  Savings  Bank. 
Jeg  fastholder,  at  det  er  enhver  sidste 
dages  helligs  pligt  at  ordne  sin  tilværelse 
på  en  sådan  måde,  at  hans  liv  bliver  et 
eksempel,  værdigt  til  efterfølgelse  for  al- 
le mennesker,  og  således  bringe  ære  og 
velsignelse  til  sig  selv  og  sine  efterkom- 
mere, og  også  skabe  venner  for  Herrens 
værk,  hvilket  burde  være  det  højeste  mål 
for  ethvert  medlem  af  Jesu  Kristi  Kirke 
af  Sidste  Dages  Hellige. 


i)  Richard  Brinsley  Butler  Sheridan  (1751-1816), 
irsk  forfatter  og  oratorisk  begavelse  og 
parlamentsmedlem. 


NØGLER,  KONTAKTLINSER  OG  FORMÅLET  MED  BØN  (Fortsat  fra  side  20) 


os  at  Faderen  er  opmærksom  på  vore 
behov,  endnu  før  vi  beder  til  ham.  Her- 
ren har  sagt:  ,,Og  i  intet  fortørner  men- 
nesket Gud  mere,  og  mod  ingen  er  hans 
vrede  blusset  op  i  større  grad  end  mod 
dem,  der  ikke  anerkender  hans  hånd  i 
alle  ting,  og  som  ikke  adlyder  hans  befa- 
linger." (L&P  59:21)  Herren  har  sin 
hånd  i  alle  forhold,  og  vi  bør  anerkende, 
at  vor  himmelske  Fader  kan  have  en 


indflydelse  i  det,  der  er  til  vort  bedste. 
Hvordan  betragter  vi  da  bøn?  Det  er  ét 
af  vore  mest  effektive  forbindelsesled 
med  vor  himmelske  Fader.  Han  ved, 
hvad  vi  behøver,  og  i  sin  visdom  vil  han 
bevilge  os  de  velsignelser,  vi  behøver  og 
kvalificerer  os  til.  I  alle  forhold  beder  vi 
om,  at  hans  vilje  vil  ske,  og  vi  beder  også 
om  tro  til  at  acceptere  hans  vilje  i  vort 
dagligliv. 

HISTORIEN 
OMEN       i 
PROFETS 
AFSIND 


Af  Bruce  McConkie 


Lad  mig  fortælle  jer  en  historie  om  en 
profet,  på  sin  vis  en  meget  stor  profet, 
men  én,  „som  gerne  ville  vinde  løn  ved 
sin  uret"  (2.  Peter  2:15)  på  en  højst 
usædvanlig  og  mærkelig  måde,  og  hvis 
handlinger,  (der  inkluderede  udtalelse  af 
store  og  sande  profetier)  blev  beskrevet 
af  en  anden  profet  på  et  andet  tidspunkt 
som  „afsindighed".  (2.  Peter  2:16) 
Dette  er  en  sandfærdig  historie,  en  dra- 
matisk historie,  én  der  kan  være  en  god 
lektie  for  alle  medlemmer  af  kirken;  én, 
der  involverer  at  se  Gud,  at  modtage 
åbenbaring  og  at  stå  ansigt  til  ansigt 
med  en  ødelæggende  engel,  der  i  hånden 
har  hævnens  sværd.  Den  omfatter  beret- 
ningen om,  hvordan  Herren  afleverede 
et  budskab  til  profeten  på  en  måde,  der, 
såvidt  vi  ved,  aldrig  siden  er  blevet  gen- 
taget i  hele  verdens  historie. 
Når  vi  nu  studerer  de  pågældende  begi- 
venheder, lad  os  så  søge  svarene  til  disse 
spørgsmål:  Hvorfor  tillod  Herren  (eller 
gjorde  han  det  direkte?)  den  mærkelige 
række  af  begivenheder?  Hvad  er  „løn 
ved  uret"?  Og  hvordan  kunne  en  profet, 
som  søgte  noget  sådant,  forblive  i  har- 


moni med  „Guds  Ånd"  og  forkynde 
sandheden,  inkluderende  én  af  vore  mest 
strålende  profetier  om  Messias? 
Men  endnu  vigtigere:  Hvilken  lektie  for- 
ventes vi  at  drage  fra  denne  blanding  af 
god  og  dårlig  opførsel  udvist  af  denne 
fordums  repræsentant  for  Herren? 
Lad  os  nu  gå  over  til  historien  med  åbent 
sind,  søgende  den  lektie,  som  den  lærer 
os.  Og  når  vi  gør  det,  husk  så  venligst  på, 
at  alting,  jeg  enten  har  sagt  eller  vil  sige, 
sættes  i  citationstegn,  når  det  tages  di- 
rekte fra  Bibelen,  undtagen  i  ét  tilfælde, 
hvor  hjælp  er  søgt  i  et  stykke  fra  en  sidste 
dages  åbenbaring. 

Vores  historie  fandt  sted  på  markerne 
ved  Moabnær  Jeriko.  Det  var  i  året  1451 
før  Kristus.  Hoveddeltagerne  var  Balak, 
konge  over  moabiterne,  og  Bileam,  en 
profet  fra  landet  Midian.  Israels  hære,  i 
milliontal,  havde  lige  ødelagt  amoriter- 
nes  land  og  havde  slået  lejr  på  Moabs 
sletter.  Frygt  og  iver  fyldte  hjerterne  hos 
Moabs  folk  og  Balak,  deres  konge.  Ville 
også  de  blive  løbet  over  ende  og  nedslag- 
tet af  disse  Jehovas  krigere? 
Så  Balam  sendte  sin  nations  ældster  og 

prinser  til  Bileam  „forsynede  med 
spåmandsløn"  (4.  Mosebog  22:7)  for  at 
engagere  ham  til  at  komme  og  forbande 
Israel.  I  Balaks  navn  sagde  de:  „Se,  et 
folk  er  udvandret  fra  Ægypten  og  har 
oversvømmet  landet  og  slået  sig  ned  lige 
over  for  mig.  Kom  nu  og  forband  mig 
det  folk,  thi  det  er  mig  for  mægtigt; 
måske  jeg  da  kan  slå  det  og  jage  det  ud  af 
landet.  Thi  jeg  ved,  at  den,  du  velsigner, 
er  velsignet,  og  den,  du  forbander,  er 
forbandet."  (4.  Mosebog  22:5,6) 
Ivrig  efter  at  få  de  rigdomme,  de  tilbød 
ham,  indbød  Bileam  dem  til  at  overnatte 
hos  sig  den  nat,  mens  han  adspurgte 
Herren  og  søgte  tilladelse  til  at  forbande 
Israel.  Den  nat  „kom  Gud  til  Bileam  og 
sagde:  ,Du  må  ikke  gå  med  dem,  du  må 
ikke  forbande  det  folk,  thi  det  er  velsig- 
net'" (4.  Mosebog  22:12) 

Den  næste  morgen  sagde  Bileam  til  Ba- 
laks prinser:  „Vend  tilbage  til  eders  land, 
thi  Herren  vægrer  sig  ved  at  give  mig 
tilladelse  til  at  følge  med  eder"  (4.  Mose- 
bog 22:13). 

Derpå  sendte  Balak  flere  ærværdige  og 
ædle  prinser  end  de  første,  og  de  sagde  til 
Bileam:  „Således  siger  Balak,  Zippors 
søn:  Undslå  dig  ikke  for  at  komme  til 
mig!  Jeg  vil  lønne  dig  rigeligt  og  gøre  alt, 
hvad  du  kræver  af  mig.  Kom  nu  og  for- 
band mig  det  folk. 

Men  Bileam  svarde  Balaks  folk:  ,Om 
Balak  så  giver  mig  alt  det  sølv  og  guld, 
han  har  i  sit  hus,  formår  jeg  dog  hverken 
at  gøre  lidt  eller  meget  imod  Herren  min 
Guds  befaling'"  (4.  Mosebog  22:16-18) 
Og  alligevel,  stadig  ivrig  efter  at  modta- 
ge de  rigdomme  og  den  ære,  der  blev 
tilbudt  af  kongen,  lod  Bileam  sine 
besøgende  overnatte  hos  sig  og  gik  igen 
til  Herren  for  at  få  tilladelse  til  at  gå  med 
dem  og  forbande  Israel. 
,,Da  kom  Gud  om  natten  til  Bileam  og 
sagde  til  ham:  ,Er  disse  mænd  kommet 
til  dig  for  at  hente  dig,  så  følg  med  dem; 


men  du  må  ikke  gøre  andet,  end  hvad  jeg 
siger  dig."'  (4.  Mosebog  22:20) 
Efter  at  have  fået  denne  tilladelse  „sadle- 
de Bileam  sit  æsel  og  fulgte  med  Moabs 
høvdinger"  (4.  Mosebog  22:21) 
Og  læg  nu  mærke  til  dette:  Herren  gav 
Bileam  tilladelse  til  at  tage  afsted,  og 
alligevel  siger  skriften:  „Men  Guds  vre- 
de blussede  op,  fordi  han  fulgte  med,  og 
Herrens  engel  stillede  sig  på  vejen  for  at 
stå  ham  imod"  (4.  Mosebog  22:22). 
Som  Bileam  red  afsted,  „så  (æslet)  Her- 
rens engel  stå  på  vejen  med  draget  sværd 
i  hånden"  (4.  Mosebog  22:23).  Tre  gan- 
ge drejede  det  umælende  dyr  ind  til  siden 
og  masede  Bileams  fod  op  mod  en  mur 
og  faldt  under  ham.  I  vrede  „gav  (han) 
sig  til  at  slå  æslet  med  stokken. 
Men  Herren  åbnede  æslets  mund,  og  det 
sagde  til  Bileam:  ,Hvad  har  jeg  gjort  dig, 
siden  du  nu  har  slået  mig  tre  gange?' 
Bileam  svarede  æslet:  ,Du  har  drillet 
mig;  havde  jeg  haft  et  sværd  i  hånden, 
havde  jeg  slået  dig  ihjel!' 
Men  æslet  sagde  til  Bileam:  , Er  jeg  ikke 
dit  eget  æsel,  som  du  har  redet  al  din  tid 
indtil  i  dag?  Har  jeg  ellers  haft  for  vane  at 
bære  mig  således  ad  over  for  dig?'  Og 
han  svarede:  ,Nej!' 

Da  åbnede  Herren  Bileams  øjne,  og  han 
så  Herrens  engel  stå  på  vejen  med  draget 

sværd  i  hånden;  og  han  bøjede  sig  og 
kastede  sig  ned  på  sit  ansigt."  (4.  Mose- 
bog 22:27-31) 

Efter  at  have  irettesat  og  rådet  Bileam, 
sagde  engelen:  „Følg  blot  med  disse 
mænd,  men  du  må  kun  sige  de  ord,  jeg 
siger  dig!"  (4.  Mosebog  22:35). 
Da  de  mødtes,  fornyede  Balak  sine 
løfter  („at  lønne"  Bileam  og  profeten 
svarede:  „Mon  det  står  i  min  magt  at 
sige  noget?  Det  ord,  Gud  lægger  mig  i 
munden,  må  jeg  tale!"  (4.  Mosebog 
22:38) 

Balak  foretog  derpå  ofringer,  og  på  den 
besøgende  profets  anmodning  byggedes 
syv  altre,  hvorpå  også  Bileam  ofrede, 
idet  han  tydeligvis  tiggede  Herren  om 
tilladelse  til  at  forbande  Israel  og  modta- 
ge den  æresbevisning,  som  moabiternes 
konge  havde  tilbudt  ham.  Men  alt  hvad 
Bileam  lovede  var:  „Om  Herren  mulig 
kommer  mig  i  møde",  og  „Hvad  han  da 
lader  mig  skue,  skal  jeg  lade  dig  vide"  (4. 
Mosebog  23:3)  „Da  kom  Gud  Bileam  i 
møde"  (4.  Mosebog  23:4)  og  fortalte 
ham,  hvad  han  skulle  sige,  hvilket  han 
da  forkyndte  i  nærvær  af  alle  Moabs 
prinser:  ,Hvor  kan  jeg  forbande,  når 
Gud  ej  forbander,  nedkalde  vrede,  når 
Herren  ej  vredes? 
Jeg    ser    det   fra    klippernes    top,    fra 


højderne  skuer  jeg  det,  et  folk,  der  bor 
for  sig  selv  og  ikke  regner  sig  til 
hedningefolkene. 

Hvem    kan    måle    Jakobs    sandskorn, 
hvem  kan  tælle  Israels  støvgran?  Min 
Min  sjæl  dør  de  oprigtiges  død,  og  mit 
endeligt  vorde  som  deres!" 
Balak  var  vred,  men  Bileam  forblev  tro- 
fast, idet  han  sagde:  „Skal  jeg  ikke  om- 
hyggeligt sige,  hvad  Herren  lægger  mig  i 
munden?"  (4.Mosebog  23:12) 
De  gennemgik  hele  processen  påny.  Ofre 
blev  foretaget;  Herren  blev  tigget  og 
bedt;  men  resultatet  var  det  samme. 
„Gud  er  ikke  et  menneske,"  sagde  Bi- 
leam, „at  han  skulle  lyve,  et  menneske- 
barn, at  han  skulle  angre;  mon  han  siger 
noget  uden  at  gøre  det,  mon  han  taler 
uden  at  fuldbyrde  det? 
Se,  at  velsigne  er  mig  givet,  så  velsigner 
jeg  og  tager  intet  tilbage."  (4.  Mosebog 
23:19,  20) 

Og  så  fortsatte  han:  „Thi  mod  Jakob 
hjælper  ej  galder,  trolddom  ikke  mod 
Israel.  Nu  siger  man  om  Jakob  og  Israel: 
,Hvad  har  Gud  gjort?'  (4.  Mosebog 
23:23) 

Da  Balak  stadig  gjorde  vrøvl,  svarede 
Bileam:  „Har  jeg  ikke  sagt  dig,  at  alt, 
hvad  Herren  siger,  det  gør  jeg?"  (4.  Mo- 
sebog 23:26) 

Og  alligevel  søgte  profeten  på  kongens 
anmodning  at  forbande  Israel.  Yderlige- 
re ofre  blev  foretaget;  igen  bønfaldende 
anmodninger  opsendt  til  Herren:  Og 
svaret  forblev  det  samme.  „Da  kom 
Guds  Ånd  over  ham"  (4.  Mosebog 
24:2),  og  han  profeterede  med  kraft  og 
styrke  om  Israels  storhed,  og  konklude- 
rede med  denne  udtalelse:  „Velsignet, 
hvo  dig  velsigner,  forbandet,  hvo  dig 
forbander! 

Da  blussede  Balaks  vrede  op  mod  Bi- 
leam, og  han  slog  hænderne  sammen;  og 
Balak  sagde  til  Bileam:  ,For  at  forbande 
mine  fjender  bad  jeg  dig;  komme,  og  se, 
nu  har  du  velsignet  med  tre  gange. 

Skynd  dig  derhen,  hvor  du  kom  fra!  Jeg 
lovede  dig  rigelig  løn,  men  nu  han  Her- 
ren unddraget  dig  den!'"  (4.  Mosebog 
24:9-11) 

Men  Bileam,  der  var  besluttet  på  kun  at 
aflevere  „det  budskab,  som  Herren 
åbenbarede  for  ham",  sagde:  „Sagde  jeg 
ikke  allerede  til  sendebudene,  du  sendte 
mig: 

,Om  Balak  så  giver  mig  alt  det  sølv  og 
guld,  han  har  i  sit  hus,  kan  jeg  ikke  være 
ulydig  mod  Herren  og  gøre  noget  som 
helst  af  egen  vilje;  hvad  Herren  siger,  vil 
jeg  sige!'"  (4.  Mosebog  24:12.  13) 
Og  derpå  gav  Bileam,  mens  Ånden  end- 
nu hvilede  over  ham,  denne  storslåede 
profeti  om  Messias:  „Jeg  ser  ham,  dog 
ikke  nu,  jeg  skuer  ham,  dog  ikke  nær!  En 
stjerne  opgår  af  Jakob,  et  herskerspir 
løfter  sig  fra  Israel;"  (4.  Mosebog  24:17) 
Til  trods  for  alt  dette  siger  optegnelsen, 
at  Bileam  „lærte"  Balak  „at  lægge  sna- 
rer for  Israels  børn,  for  at  de  skulle  spise 
afgudsofferkød;  og  til  at  bedrive  utugt" 
(Joh.  Åbenb.  2:14),  og  kort  derefter, 
mens  han  var  opstillet  over  for  Israel  i 
Midjaniternes  lejr,  blev  „dræbt  ved 
sværdet"  (4.  Mosebog  31:8) 
Den  hele  beretning  om  disse  begivenhe- 
der finder  man  i  4.  Mosebog  22:23,  24; 
25;  31:8;  2.  Peter  2:15-16;  Judas  11;  og 
Joh.  Åbenb.  2:  14. 

Hvilken  historie  er  det  ikke!  Her  er  en 
Guds  profet,  der  er  fast  besluttet  på  kun 
at  erklære  det,  som  Himmelens  Herre 
forkynder.  Der  synes  ikke  at  være  den 


mindste  tvivl  hos  ham  med  hensyn  til 
den  kurs,  han  bør  følge.  Han  repræsen- 
terer Herren,  og  hverken  et  hus  fuld  af 
guld  og  sølv  og  store  æresbevisninger, 
tilbudt  af  kongen,  kan  tvinge  ham  ud  af 
hans  besluttede  kurs,  der  er  blevet  fast- 
lagt for  ham  af  den  Gud,  som  han  tjener. 
Men  grådighed  efter  velstand  og  begær 
efter  ære  drager  ham.  Hvor  vidunderligt 
ville  det  ikke  være  at  være  rig  og  indfly- 
delsesrig -  såvel  som  at  have  profetiske 
evner,  sådan  som  han  allerede  har  dem. 
Måske  Herren  ville  lade  ham  slække  lidt 
på  standarderne,  så  han  kunne  få  nogen 
verdslig  velstand  og  magt,  såvel  som  et 
vidnesbyrd  om  evangeliet.  Naturligvis 
vidste  han,  at  evangeliet  er  sandt,  men 
hvorfor  skulle  han  nægtes  det,  som  hans 
politiske  leder  kunne  tilbyde? 

Jeg  tænker  på,  hvor  ofte  vi  får  udstukket 
retningslinier  fra  kirken  og  derpå,  lige- 
som Bileam,  beder  om  nogle  verdslige 
belønninger  og  til  sidst  får  et  svar,  der 
siger  sådan  noget  som  „Hvis  du  er  be- 
sluttet på  at  blive  millionær  eller  at  opnå 
denne  eller  hin  verdslige  ære,  så  gør  det, 
med  den  forståelse,  at  du  vil  vedblive  at 
tjene  Herren."  Og  så  undrer  vi  os  over, 
at  alting  ikke  går  så  godt  for  os,  som  det 
ville  have  gjort,  hvis  vi  i  vor  tilværelse 
havde  sat  det  først,  som  hører  Guds  rige 
til. 

Hvad  er  belønningen  for  uretfærdighed? 
Omfatter  den  ikke  at  søge  efter  verdslige 
ting,  når  de  går  i  modsat  retning  af  kir- 
kens interesser? 

Og  kender  vi  ikke  allesammen  menne- 
sker, som,  skønt  de  engang  var  solide 
og  stærke  i  deres  vidnesbyrd,  nu  arbejder 
imod  Herrens  formål  og  interesser  her 
på  jorden,  fordi  penge  og  magt  har  for- 
vredet deres  evne  til  at  bedømme  rigtigt 
og  forkert? 

Profeten  Bileam,  der  engang  var  inspire- 
ret og  mægtig,  mistede  til  sidst  sin  sjæl, 
fordi  hans  hjerte  var  de  „verdslige  ting 

hengivent"  (L&  p.  121:35),  snarere  end 
„evighedens  skatte"  (L&P.  78:18) 
Hvilken  rigdom  af  mening  er  der  ikke  i 
disse  inspirerede  ord  af  Joseph  Smith, 
ord,  der  henvendtes  til  mennesker,  som 
har  vidnesbyrd,  men  som  ønsker  at 
blande  denne  verdens  ting  ind  deri:  „Se, 
mange  er  kaldede,  men  få  er  udvalgt.  Og 
hvorfor  er  de  ikke  udvalgt? 
Fordi  deres  hjerter  er  de  verdslige  ting 
hengivne,  og  de  tragter  efter  menneske- 
lig ære,  så  de  ikke  kan  lære  denne  ene 
lektie: 

At  præstedømmets  rettigheder  er  uad- 
skilleligt forbundet  med  himlens  kræf- 
ter, og  at  himlens  kræfter  ikke  kan  kon- 
trolleres eller  bruges  uden  ved  retfærdig- 
hedens grundsætninger. 


At  de  kan  overdrages  os  er  sandt;  men 
om  vi  forsøger  at  skjule  vore  synder  eller 
tilfredsstille  vort  hovmod  og  vor  forfæn- 
gelige ærgerrighed  eller  øve  kontrol, 
herredømme  eller  tvang  over  menneske- 
nes sjæle  i  nogen  som  helst  grad  af  uret- 
færdighed, se,  da  unddrager  himlene  sig 
os,  Herrens  Ånd  bedrøves,  og  når  den  er 
veget  bort,  da  er  den  mands 
præstedømme  og  myndighed  borte. 
Se,  førend  han  ved  af  det,  er  han  over- 
ladt til  sig  selv,  til  at  stampe  imod  brod- 
den, forfølge  de  hellige  og  stride  mod 
Gud  .  .  . 

Derfor  er  mange  kaldede,  men  få  ud- 
valgt." (L&P.  121:34-38,  40)  □ 

„Skam  dig 
ikke" 


•   •   • 


om  at  møde 
problemer. 

Af  Terry  J.  Mojer 


John  Salinger  skrev  hurtigt  opgavens  en- 
keltheder ned  på  bagsiden  af  det  mate- 
riale, der  skulle  læses:  en  artikel  på  tre 
sider,  at  aflevere  den  femte,  om 
fødevaremanglen  i  verden,  med  benyt- 
telse af  den  vedlagte  litteraturliste. 
Klokken  ringede,  og  John  gik  gennem 
hall'en  hen  mod  cafeteriet. 
Da  mormoneleverne  var  blevet  bænket 
på  deres  sædvanlige  plads  i  cafeteriet, 


stillede  John  det  spørgsmål:  „Gav  mr. 
Perkins  jeres  klasse  en  stil  for  om 
befolkningstilvæksten  og  hungersnød  i 
dag?" 

Hurtigt  fandt  man  ud  af,  at  ikke  blot 
havde  Johns  samfundsklasse  fået  opga- 
ven stillet,  men  også  Kamio  Kamuras 
økonomiklasse  og  Julies  historieklasse. 
„Det  virker,  som  om  jeg  har  modtaget 
lignende  opgaver  i  det  mindste  én  gang 
hvert  semester  fra  den  ene  eller  den  an- 
den lærer  de  sidste  tre  år.  Er  det  ikke 
overbefolkning,  er  det  abortspørgsmålet 
eller  fødevaremangel,"  tilføjede  Lisa. 
,,Og  efter  materialet  på  litteraturlisten  er 
det  meget  tydeligt,  hvad  jeres  konklusio- 
ner bør  være:  , Verden  er  overbefolket. 

Ingen  bør  få  mange  børn.  Aborter  er 
nødvendige  for  at  kontrollere  befolk- 
ningstilvæksten. Vi  har  ikke  nok 
fødevarer!'  Men  jeg  tror  ikke  på  alt  det!" 
protesterede  Julie. 

„Måske  er  vi  ikke  helt  retfærdige  over 
for  lærerne,"  sagde  John.  ,,Jeg  tror,  hr. 
Perkins  og  de  andre  lærere  giver  opgaver 
om  disse  emner,  fordi  de  virkelig  er  be- 
kymrede over  dem.  Og  mange  af  dem  er 
enige  med  kirken  i  det,  den  lærer." 
„Det  kan  godt  være,  du  har  ret,"  svarede 
Lisa.  „Men  hvordan  løser  vi  opgaven, 
når  lærerens  mening  ikke  synes  at  være  i 
overensstemmelse  med  det,  som  kirken 
lærer?" 

Disse  unge  mennesker  har  stillet  nogle 
interessante  spørgsmål.  Ofte  vil  læreres 
mening  afvige  fra  kirkens  politik,  udta- 
lelser af  kirkens  ledere,  og  skrifterne.  1) 
„Lad  os  gå  hen  og  tale  med  hr.  Mor- 
gan," sagde  John.  „Han  har  undervist 
på  denne  skole  i  lang  tid,  og  han  har 
været  biskop  og  seminarlærer  endnu 
længere." 

„Jeg  forstår,  at  I  har  et  problem,"  sagde 
biskop  Morgan,  „Men  det  er  ikke  det 
problem  I  nævnede.  I  går  ud  fra,  at  I  kun 
må  benytte  det  materiale,  der  findes  på 
hr.  Perkins  litteraturliste,  og  at  I  skal  nå 
den  samme  konklusion  som  forfatterne 
på  den  liste.  Jeg  er  ikke  i  tvivl  om," 
fortsatte  biskoppen,  „at  I  er  velkomne  til 
at  benytte  andet  kildemateriale,  og  til  at 
fremsætte  andre  synspunkter,  og  til  at  nå 
andre  konklusioner,  hvis  det  er,  hvad 
jeres  undersøgelser  fører  jer  til." 
„Men  er  der  bøger  og  artikler,  der 
støtter  det,  som  kirken  lærer?"  spurgte 
Lisa. 

„Selvfølgelig,"  svarede  biskop  Morgan. 
„Der  er  kun  få  studieemner,  hvor  der 
ikke  er  modsatte  meninger.  Ærlige, 
oprigtige  videnskabsmænd,  der  arbejder 
med  de  samme  oplysninger,  kan  komme 
til  vidt  forskellige  konklusioner  og  der- 
efter offentliggøre  dokumenterede  ar- 


tikler og  bøger  til  støtte  for  deres  kon- 
klusioner. 

Nogle  videnskabsmænd  er  sikre  på,  at 
verden  er  overbefolket  med  sine  fire  mil- 
liarder mennesker.  Andre  mener,  at  jor- 
den kan  brødføde  40  eller  50  eller  endog 
100  milliarder  mennesker. 
Og  blandt  samfundsstuderende 
videnskabsmænd  er  meningsforskellene 
sandsynligvis  endnu  større,  fordi  de  ar- 
bejder med  det  mest  komplekse  af  alt: 
mennesker.  Det  er  derfor,  der  kommer 
stærke,  modsatte  meninger  som  disse. 
Der  findes  ingen  lette  svar. 
Som  sidste  dages  hellige  er  vi  heldige  at 
have  modtaget  åbenbaret  sandhed,  der 
kan  lede  os  i  disse  omstridte  emner,  og 
det  skal  vi  bare  være  taknemmelige  for. 
Og  der  er  mange  videnskabsmænd,  både 
SDH  og  andre,  hvis  arbejder  er  i 
overensstemmelse  med,  hvad  Herren 
har  åbenbaret.  Jeres  problem  er  ganske 
enkelt  at  finde  frem  til  disse  arbejder,  og 
så  bestemme  jer  til,  hvilke  af  dem,  der  vil 
være  jer  til  nytte  i  jeres  opgaver." 
I  de  næste  tre  uger  arbejdede  John,  Julie 
og  Kamio  hårdt.  De  arbejdede  sammen, 
de  læste  omhyggeligt  alt,  hvad  der  var  på 

hr.  Perkins  liste  og  begyndte  så  at  gen- 
nemstøve  både  skolebiblioteket  og 
kommunebiblioteket. 
De  gik  på  rådhuset  og  forskellige  andre 
offentlige  kontorer  og  hentede  nyttige 
brochurer  og  andre  materialer,  henvis- 
ninger og  statistikker.  De  talte  med  an- 
dre lærere. 

John  og  Julie  og  Kamio  fik  højeste  ka- 
rakterer for  deres  arbejd,  hvori  de  præ- 
senterede kirkens  synspunkt.  De  blev 
indbudt  til  at  præsentere  deres  resultater 
i  deres  klasser  og  til  at  besvare  spørg- 
smål fra  de  andre  elever.  De  var  godt 
forberedte  til  at  forsvare  deres  stand- 
punkt og  mening. 

Allerbedst  var  det,  at  de  havde  lært,  at 
der  virkelig  er  gode  og  dækkende  grunde 
for  kirkens  standpunkt  med  hensyn  til 
vanskelige  moralproblemer.  De  opdage- 
de, at  nogle  lærere  med  stærke  meninger 
respekterer  elever,  som  gør  et  godt  styk- 
ke arbejde,  selv  om  de  ikke  er  enige  med 
dem.  Og  de  lærte,  at  Jesu  Kristi  evange- 
lium altid  er  i  harmoni  med  sandheden, 
ligegyldigt  fra  hvad  kilde  den  kommer. 

Hvad  én  pige  gjorde. 
I  1975  gik  Janelle  Griffin  i  tiende  klasse. 
En  opgave,  der  gik  ud  på  at  skrive  om 
befolkningeksplosionen,  startede  en 
kædereaktion  af  begivenheder,  der  til 
sidst  førte  til  fremstilling  af  et  billedbånd 
med  indtalt  tekst  med  titlen:  ,,Very 
Much  Alive"  (dansk  titel:  ,,I  høj  grad 
levende",  VVOF  1420). 
Janelle  og  hendes  far,  dr.  Glen  Griffin, 
nu  medlemmer  af  Bountiful,  Utah  Val 
Verda  Stav,  gennemgik  familiens  fotos 
og  udvalgte  nogle  gode  slides.  De  blev 
sammenstillet  med  et  manuskript,  skre- 
vet af  Janelle  og  hendes  far,  til  en  historie 
imod  den  frie  abortlovgivning.  Det  fær- 
dige billedbånd,  der  fremhæver  livets 
hellighed,  blev  modtaget  med  begej- 
string af  elever  og  lærere.  Forbedringer 
og  gennemretninger  fulgte.  Der  blev  la- 


vet et  professionelt  lydbånd  -  og  nogle 

der  fik  resultatet  at  se,  foreslog,  at  det 

skulle    gøres    tilgængeligt    for    enhver 

SDH. 

,,I  høj  grad  levende"  er  nu  tilgængelig  på 

17  sprog  og  for  alle  medlemmer  i  kirken. 

Hvad  med  dig  selv? 
Søges:  Unge  sidste  dages  hellige  med 
skarpe  hjerner  til  at  tjene  deres  medmen- 
nesker og  muligvis  vinde  Nobelpriser  for 
følgende: 

1.  Finde  en  måde,  at  udrydde  rotter  på 
og  derved  øge  fødevaremængden  i  nogle 
områder  med  25%.  Den  anvendte  teknik 
skal  være  sikker  til  benyttelse  i  områder, 
hvor  mange  mennesker  lever. 

2.  Find  en  måde,  hvorved  saltvand  på 
billig  måde  kan  gøres  til  drikkevand, 
hvorved  mange  ørkener,  der  ligger  nær 
havet  kan  forandres  til  produktivt  land- 
brugsjord. Stikord:  Solenergi? 

3.  Udfind  en  måde  til  at  gøre  traktorer 
og  redskaber  tilgængelige  for  flere  land- 
mænd i  flere  områder,  indbefattet  ud- 
styr, der  passer  til  små  landbrug. 

4.  Udfind  bedre  måder  at  forebygge 
spild  af  fødevarer  i  udviklingslandene, 
hvorved  spildet  kan  reduceres  og  millio- 
ner ernæres. 

5.  Udfind  en  måde  at  gøre  billig, 
pålidelig  solenergi  tilgængelig  overalt 
som  erstatning  for  energikilder,  der  ikke 
kan  erstattes,  når  de  engang  er  brugt. 

6.  Udfind  en  måde  til  at  gøre 
havfødemidler  tilgængelige  til  lav  pris  og 
med  tiltalende  udseende  og  smag. 
Unge  sidste  dages  hellige  kan  måske  vin- 
de præmier  for  at  udvinde  vand  fra  at- 
mosfæren; for  at  finde  alternative  ener- 
gikilder; for  at  udtænke  bedre  teknikfor- 
mer for  at  høste,  behandle,  pakke  og 
distribuere  fødemidler;  for  dyrkning  i 
ørkener  og  for  udnyttelse  af  den  megen 
is  på  nord-  og  sydpolerne,  og  for  lignen- 
de projekter. 

Der  er  sandelig  folk,  der  sulter,  på  jor- 
den i  dag.  Der  er  sandelig  problemer. 
Men  bør  de  skarpsindige,  unge  sjæle  i 
Zion  slutte  sig  til  dem,  der  maler  fanden 
på  væggen  eller  dem,  der  prøver  at  finde 
svarene?  Vi  er  børn  af  guddommelige 
himmelske  forældre,  skabt  i  deres  bille- 
de. Vi  er  i  stand  til  at  løse  vanskelige 
problemer. 

,,Og  det  skal  ske  derefter,  at  jeg  vil  udgy- 
de min  Ånd  over  alt  kød;  eders  sønner 
og  eders  døtre  skal  profetere,  eders  gam- 
le skal  drømme  drømme  og  eders  unge 
skue  syner; 

også  over  trælle  og  trælkvinder  vil  jeg 
udgyde  min  Ånd  i  de  dage"  (Joel  3:1,2). 
Svarene  er  der,  og  svarene  på  de  vanske- 
lige spørgsmål  vil  blive  fundet.  Store  op- 
dagelser vil  komme  efter  hårdt  arbejde 
og  mange  fejlslagne  forsøg.  Sommetider 
vil  endda  de,  der  modtager  imspiration, 
ikke  engang  genkende  det  som  værende 
inspiration. 

Hvem  kunne  i  1750  have  forudset  den 
lavine  af  grundlæggende  forandringer, 
der  fulgte  efter  James  Watts  udvikling  af 
dampmaskinen?  Hvem  kunne  i  1870  ha- 
ve forudset,  hvad  elektriciteten  ville  for- 
anledige i  de  næste  hundrede  år?  Og 
hvor  mange  mennesker  troede  i  1957 
virkelig  på,  at  den  første  kunstige  sattelit 


ville  føre  til,  at  mennesker  blot  12  år 
senere  kunne  sætte  foden  på  månen? 
Hvad  bliver  det  næste?  Lad  os  tage  én 
skarpsindig,  ung  sidste  dages  hellig.  Føj 
dertil  en  god  uddannelse  og  en  nysgerrig 
tankegang,  der  er  besluttet  på  at  løse  et 
problem.  Tilføj  en  bønsom  indstilling, 
parat  til  at  lytte  til  Åndens  tilskyndelser. 
Det  unge  menneske  vil  måske  blive  red- 
skabet, der  kan  mætte  millioner. 

Hvorfor  er  der  hungersnød? 

Spørgsmål:  Hvor  overbefolket  er  ver- 
den? 

Svar:  Hvis  hele  verdens  fire  milliarder 
mennesker  blev  delt  op  i  grupper  på  fem, 
kunne  hver  gruppe  få  lige  ved  én  hektar 
jord  inden  for  De  forenede  Stater 
(USA).  Canada,  Mexico  og  Mellema- 
merika og  øerne  rundt  om  på  kloden 
ville  allesammen  være  øde.  Menneskene 
i  verden  er  måske  dårligt  fordelt,  men  er 
verden  overbefolket?  (Når  de  er  4  mil- 
liarder mennesker  i  verden  i  dag;  dækker 
et  område  på  9.399,317  kvadrat- 
kilometer; der  er  100  hektarer  på  én 
kvadratkilometer.) 

Spørgsmål:  Er  der  føde  nok  til  alle  men- 
nesker? 

Svar:  Ja.  Fødevareproduktionen  er  i 
mange  år  steget  hurtigere,  end 
befolkningstilvæksten. 
Spørgsmål:  Hvorfor  er  der  så 
hungersnød  i  verden? 
Svar:  Der  er  mange  årsager.  Her  kan 
nævnes: 

1.  Distribueringen  af  fødevarer  er  meget 
vanskelig  i  nogle  områder,  især  i  de  un- 
derudviklede lande. 

2.  Megen  føde  efterlades  på  markerne 
ved  de  nu  brugte  høstmetoder.  (Mekani- 
seret indhøstning  beregnes  at  efterlade 
op  til  25%  af  nogle  afgrøder  på  marken. 
Med  de  høje  lønninger  betaler  det  sig 
ikke  at  indsamle  det,  der  bliver  tilbage. 
Meget  af  det,  der  tabes,  er  ikke  helt  mo- 

dent,  eller  det  er  for  modent,  eller  befin- 
der sig  i  hjørner  af  marken,  hvor  maski- 
nerne ikke  kan  nå  ind.) 

3.  Dårlig  fødevarepakning  og  opbeva- 
ring giver  store  tab  i  fødevarebranchen. 

4.  Rotter  æder  enorme  mængder  af 
fødevarer  (Tidsskriftet  National  Geo- 
graphic  skriver  i  juli  1977:  „I  Indien  æder 
rotter  nok  korn  til  at  fylde  et  godstog, 
der  er  4.800  km.  langt."  Artiklen  er  me- 
get anbefalelsesværdigt  at  læse). 

5.  Ineffektiv  langbrugsteknik  produce- 
rer ikke  så  mange  fødevaremidler  som 
det  skulle  være  muligt  pr.  enhed. 

6.  Megen  langbrugsjord  bruges  til  at 
producere  tobak,  opium,  kaffe,  te  og 
kartofler  til  alkoholfremstilling. 

7.  Nogle  steder  opfordrer  regeringerne 
og  EF  landmænd  til  lavere  produktion  - 
enten  bevidst  eller  ubevidst. 

8.  Mange  steder  bruges  adskillige  kilo 
planteprotein  til  at  producere  et  enkelt 
kilo  kødprotein. 

Hvad  gøres  der  ved  det? 
Det  er  ét  af  hovedformålene  for  Ezra 
Taft  Bensoninstituttet  i  Provo,  Utah,  at 
hjælpe  menneskene  til  at  brødføde  sig 
selv.  Instituttet  oprettedes  for  tre  år  si- 


den og  ledes  af  dr.  Delos  Ellsworth  og 
beskæftiger  sig  især  med  undersøgelser 
inden  for  områderne  fødevarer,  ernæ- 
ring, landbrug  og  fødevareopbevaring. 
Meget  er  sat  ind  på  at  undersøge  proble- 
merne i  forbindelse  med  dyrkning  af 
fødevarer  på  små  stykker  landjord, 
fødevareopbevaring  i  tropiske  klimaer, 
mulighederne  for  fødevareopbevaring  i 
hjemmene  samt  metoder  for  mere  øko- 
nomisk køkkenhaveproducering  af 
fødevarer.  Andre  områder  venter  på  at 
blive  taget  op  til  videnskabelig  un- 
dersøgelse. 

På  et  direkte  spørgsmål  om,  hvorvidt 
medlemmer  af  kirken  er  involveret  i  ar- 
bejdet med  at  skaffe  fødevarer  til  en  sul- 
ten verden,  fremviste  dr.  Ellsworth  en 
liste  med  mere  end  2000  navne  på 
fødevare-  og  landbrugsviden- 

skabsmænd,  alle  medlemmer  af  Jesu 
Kristi  Kirke  af  Sidste  Dages  Hellige.  Jo- 
vist er  kirken  og  dens  medlemmer  både 
interesserede  og  involverede.  □ 


!)  Kirkens  udtalelser  om  abort,  fødselskontrol  og 
beslægtede  emner  fås  hos  jeres  biskop, 
seminarlærer  eller  kirkens  informationstjeneste . 

MIN  FARS  OPSKRIFT 


Af  Henry  Eyring 


Nedenstående  er  uddrag  af  en  tale,  holdt 
af  dr.  Henry  Eyring,  internationalt 
kendt  og  berømmet  professor  i  kemi  ved 
University  of  Utah,  tidligere  præsident 
for  Selskabet  til  Fremme  af  Videnskab 
og  modtager  af  mange  videnskabelige 
æresbevisninger. 

For  mig  er  kernen  i  evangeliet  læren 
om  at  prøve.  Frelseren  lærte  os  at 
afprøve  hans  ord  for  at  konstatere,  om 
lærdommen  er  sand:  „Om  læren  er  fra 
Gud,  eller  jeg  taler  af  mit  eget"  (Johs. 
7:17) 

Og  det  er  naturligvis  det  centrale  også  i 
videnskaben:  læren  om  at  prøve, 
afprøve  og  bevise.  Det  er  den  form  for 
procedure,  der  gør  videnskaben  til  det, 
den  er.  Det  er  grunden  til,  at  man  kan 
være  sidste  dages  hellig,  såvel  som  viden- 
skabsmand. 

Det  er  derfor,  det  ikke  generede  mig,  at 
nogen  sagde  til  mig:  ,, Henry,  kan  du  se 
den  mand  derovre?  Han  er  medlem  af 
din  kirke,  og  han  har  det  ikke  godt."  Jeg 
indrømmede  det,  man  sagde:  „Du  skulle 
se,  hvordan  han  ville  have  set  ud,  hvis 
ikke  det  havde  været  for  evangeliet" 
Evangeliet  vil  måske  ikke  forandre  en 
grisesos  øre  til  en  silkepung,  men  det  vil 
gøre  ethvert  menneske  bedre,  hvis  det  vil 
efterleve  det.  Jeg  har  prøvet  det.  Det 
består  prøven. 

Fra  mit  synspunkt  må  man  forvente 
åbenbaret  religion.  Jeg  kan  ikke  komme 
bort  fra  den  tanke,  at  der  findes  en  alt- 


dækkende,  guddommelig  styrelse,  at  der 
er  en  Gud,  som  er  interesseret  i  os,  som 
har  medlidenhed  med  os,  og  som  kan 
kommunikere  med  os. 
Men  når  nogen  beder  mig  „bevise,  at  der 
er  en  Gud",  så  spekulerer  jeg  på,  hvad 
han  mener.  Jeg  går  ud  fra,  at  han  mener, 
at  han  vil  have,  at  jeg  skal  bevise  det  ud 
fra  logik.  Men  sandheden  kan  ikke  eta- 
bleres ved  logik  alene,  for  selv  god  logik 
medfører  ikke  altid  de  rette  konklusio- 
ner. I  middelalderen  mente  folk,  at  jor- 
den var  flad.  For  dem  var  det  fuldkom- 
men logisk;  og  selv  om  deres  logik  kan 
have  været  fuldkommen,  var  deres  kon- 
klusioner forkerte,  fordi  de  begyndte  ud 
fra  forkerte  antagelser. 
Pointet  er,  at  i  religion,  i  videnskab,  i  alt, 
der  virkelig  betyder  noget,  kan  kun  kor- 
rekte antagelser  føre  til  pålidelige  slut- 
ninger. 

Antagelser  er  de  overbevisninger,  vi 
føler  med  hensyn  til  verden;  de  kommer 
fra  vore  erfaringer  og  vore  eksperimen- 
ter, og  andres  erfaringer  og  eksperimen- 
ter. 

Hvis  jeg  blev  bedt  om  at  tale  om  mine 
overbevisninger,  eller  antagelser  ,  ville 
jeg  begynde  på  denne  måde:  Jeg  forud- 
sætter, at  der  findes  en  øverste  intelli- 
gens. Jeg  tror  ikke,  nogen  kunne  sige,  at 
et  er  ulogisk.  Alt  de  kan  gøre,  er  at  være 
uenig  med  mig  deri. 
Hvis  jeg  blev  spurgt  om,  hvordan  jeg  er 
nået  til  den  konklusion,  ville  jeg  sige: 

„Ud  fra  egne  erfaringer  og  andres  erfa- 
ringer." På  grundlag  af  det,  der  skete  for 
Paulus  og  Joseph  Smith,  og  den  dag  ef- 
ter dag  foregående  opdagelse  af  vidun- 
derlige videnskabelige  love,  føler  jeg  mig 
forpligtet  til  at  spørge:  „Hvad  ligger  der 
bag  alt  dette?"  Enhver  af  os  reagerer 
naturligvis  på  denne  situation  på  sin 
egen  måde. 

Jeg  konkluderer,  at  der  findes  en  øverste 
Intelligens,  Gud,  som  jeg  tilbeder.  Det 
betyder,  at  jeg  vil  fortsætte  med  at  bede, 
fordi  jeg  tror,  at  Gud,  det  mest  vise  væ- 
sen i  universet,  er  kærlig  og  kender  mine 
allerinderste  tanker. 
Nogle  mennesker  konkluderer,  at  de 
uretfærdigheder,  der  findes  i  verden  i 
dag,  beviser,  at  der  ingen  Gud  er.  Tvær- 
timod så,  konkluderer  jeg,  at  Gud,  der 
både  er  retfærdig  og  barmhjertig,  vil  og 
kan  afhjælpe  alle  uretfærdigheder  i  et  liv 
efter  døden. 

Af  nødvendighed  bruger  jeg  den  samme 
hjerne  og  den  samme  bevis-  og 
afprøvningsmetode  til  at  komme  til  mi- 
ne videnskabelige  overbevisninger,  som 
jeg  bruger  til  at  nå  til  overbevisning  om 
min  religiøse  tro. 

Jeg  vil  nu  gerne  gå  tilbage  til  noget  per- 
sonlig historie.  Det  var  en  fredag  aften  i 
september  1919.  Jeg  havde  kørt  hø  ind 
hele  dagen  i  Pima,  Arizona.  Det  havde 
været  meget  varmt,  og  vi  havde  drukket 
en  masse  vand.  Mandag  skulle  jeg 
påbegynde  nogle  klasser  på  University 
of  Arizona,  hvor  jeg  skulle  studere  mi- 
neindustri. Om  aftenen  følte  min  far, 
sådan  som  fædre  ofte  gør,  at  han  gerne 
ville  have  en  sidste  samtale  med  sin  søn. 
Han  ønskede  at  være  sikker  på,  at  jeg 
altid  ville  gøre  det  rette.  Han  sagde: 
„Henry,  vil  du  ikke  nok  komme  her  og 
sætte  dig?  Jeg  vil  gerne  tale  med  dig." 
Og  jeg  ville  meget  hellere  det  end  at  ar- 
bejde med  det  hø.  Så  jeg  gik  hen  og  satte 
mig  hos  ham. 
„Vi  er  ganske  gode  venner,  er  vi  ikke?" 


„Jo,"  sagde  jeg,  „Det  synes  jeg  nok,  vi 
er." 

„Henry,  vi  har  redet  sammen  på  gården 
her,  og  vi  har  drevet  landbruget  sam- 
men. Jeg  mener,  at  vi  forstår  hinanden. 
Jo,  lad  mig  sige  dette  til  dig:  Jeg  er  over- 
bevist om,  at  Herren  brugte  profeten  Jo- 
seph Smith  til  at  genoprette  sin  kirke. 
For  mig  er  det  en  realitet.  Jeg  har  ikke 
nogen  tvivl  derom.  Men  der  er  en  hel  del 
andre  ting  jeg  langt  mindre  er  klar  over. 
Men  i  denne  kirke  behøver  du  ikke  at  tro 
noget  som  helst  der  ikke  er  sandt.  Tag  du 
afsted  til  University  of  Arizona  og  lær  alt 
det,  du  kan,  og  hvad  som  helst  der  er 
sandt,  er  en  del  af  evangeliet.  Herren 
styrer  virkelig  dette  univers.  Jeg  er  over- 
bevist om,  at  han  inspirerede  profeten 
Joseph  Smith.  Og  jeg  ønsker  at  fortælle 
dig  noget  andet:  Hvis  du  tager  til  univer- 
sitetet og  ikke  bliver  verdslig,  hvis  du  vil 
leve  på  en  sådan  måde,  at  du  vil  føle  dig 
godt  tilpas  mellem  gode  mennesker,  og 
hvis  du  går4  kirke  og  gør  de  andre  ting, 
som  vi  altid  har  gjort,  så  vil  jeg  ikke  være 
bange  for,  at  du  skal  komme  bort  fra 
Herren." 

Det  er  mere  end  60  år  siden.  Jeg  har 
stadigvæk  ikke  alle  svarene,  og  det  har 
heller  ingen  andre.  Men  jeg  er  stadig 
overbevist  om,  at  der  er  en  Gud,  som 
benyttede  profeten  Joseph  Smith  til  at 
gengive  evangeliet,  ligesom  han  foran- 
drede Paulus  fra  at  være  en  forfølger  af 
de  hellige  til  at  blive  én  af  de  største  af 
alle  tidens  missionærer.  Hvorfor?  Fordi 
Herren  havde  brug  for  ham,  og  Herren 
benyttede  ham. 

Hvorfor  gjorde  han  det  samme  med  pro- 
feten Joseph  Smith?  Af  en  eneste  grund, 
nemlig  at  Joseph  Smith  besad  den  næst- 
en enestående  evne  at  kunne  lytte.  Der 
findes  en  masse  smarte  mennesker  i  ver- 
den. Nogle  af  dem  er  så  smarte,  at  man 
ikke  kan  fortælle  dem  noget.  En  af  de 
vidunderligste  egenskaber,  de  mænd 
havde,  som  dannede  den  genoprettede 

kirke,  er,  at  de  var  ydmyge  nok  til  at 
lytte.  Og  det  er  overmåde  vigtigt  for  en- 
hver af  os.  Gud  vil  bruge  os  til  sit  formål 
men  det  kræver  en  særlig  form  for  lytten. 
Jeg  mener,  at  det,  der  er  af  virkelig  be- 
tydning, er  at  Gud  kan  tale  til  os.  Hvis  vi 
har  ydmyghed  nok  til  at  nærme  os  ham  i 
bøn  med  den  rette  indstilling,  så  kan  han 
tale  direkte  til  vores  intelligens. 
Så  hvis  du  ved  at  prøve  og  afprøve, 
sådan  som  Jesus  anbefalede  det,  kom- 
mer til  at  dele  min  antagelse,  at  Herren 
er  en  åbenbarer,  og  at  han  er  den  viseste 
og  kan  tale  til  dem,  han  vil,  og  kan  for- 
tælle dem,  hvad  han  ønsker  at  fortælle 
dem,  så  har  du  benyttet  den  videnskabe- 
lige metode  til  at  bringe  dig  nærmere  til 
Gud. 

Videnskaben  kan  på  grund  af  sine  be- 
grænsninger gøre  os  ydmyge.  Og  det 
hjælper  os  til  at  lytte.  Når  videnskaben 


tjener  det  formål,  bliver  den  umådelig 
betydningsfuld. 

Skal  jeg  opsummere  det,  så  lærer  evan- 
geliet os  at  prøve  Frelserens  ord,  at  gøre 
sådan,  som  videnskabsmanden  gør  og 
opbygge  teorier,  at  forudsige,  at  tage 
mål,  at  sammenligne  dem  med  forudsi- 
gelser og  at  komme  til  konklusioner  med 
hensyn  til,  hvad  der  er  sandt. 
Jeg  har  fulgt  den  procedure,  og  er  kom- 
met til  den  konklusion,  at  dette  evange- 
lium er  sandt,  at  der  findes  en  øverste 
Intelligens,  at  der  findes  en  Gud,  som  er 
interesseret  i,  og  som  taler  til  sine  børn, 
som  talte  til  Joseph  Smith,  og  som  taler  i 
dag. 

Det  er  et  budskab,  som  mange  store 
mennesker  har  troet  ned  gennem  alle 
tidsaldre,  og  det  er  lige  så  vigtigt  i  dag, 
som  det  nogen  sinde  har  været.  □ 


EN  PRAKTISK  RELIGION  (Fortsat  fra  side  3) 

Kristi  belæringer.  Jesus  Kristus,  det  ene- 
ste navn,  hvorved  hele  menneskheden 
kan  frelses. 

Gennem  åbenbaring  ved  vi,  at  vi  alle  er 
Guds  åndelige  børn.  Hvor  vidunderligt 
er  det  ikke  at  vide,  at  Gud  elskede  os  nok 
til  at  sende  sin  enbårne  Søn  i  kødet  til  at 
leve  og  dø  for  os  og  til  at  gennemgå  det 
store,  forsonende  offer.  På  grund  af  Jesu 
Kristi  offer  vil  vi  alle  opstå  fra  graven  og 
få  tildelt  forskellige  grader  af  herlighed 
eller  lidelse  i  henhold  til  vor  trofasthed. 
På  forskellige  tidspunkter  i  menneskehe- 
dens historie  og  igen  i  de  sidste  dage  har 
Gud  Faderen  og  hans  Søn,  Jesus  Kri- 
stus, åbenbaret  sig,  for  at  vi  kan  vide  og 
forstå  deres  natur  og  egenskaber  -  at  de 
er  herliggjorte  væsener  med  legemer, 
lemmer  og  lidenskaber,  og  at  vi  er  skabt  i 
Guds  lignelse.  Det  hjælper  os  til  at 
forstå,  at  de  lever,  og  at  de  er  særskilte 
personer,  at  vi  kan  bede  til  Faderen  gen- 


nem Sønnen,  Jesus  Kristus,  at  de  kan 
høre  og  besvare  vore  bønner,  at  de  er 
alvorligt  interesseret  i  os  og  ønsker,  at  vi 
skal  være  lykkelige  og  have  fremgang. 
For  at  nå  dette  har  de  givet  os  en  organi- 
seret kirke  med  instruktioner  eller  et 
mønster  for  livet.  Kirken  ledes  af  Guds 
præstedømme,  det  største  broderskab  i 
verden.  Vi  har  hjælpeforeningen  for 
søstrene,  og  den  organisation  prises 
overalt  i  verden  for  sin  store  indsats  for 
kvinderne.  Der  er  ungdomsprogrammer 
og  primary  for  små  børn. 
I  Jesu  Kristi  Kirke  af  Sidste  Dages  Helli- 
ge er  der  noget  for  enhver  -  og  noget  at 
gøre  for  enhver.  Kirkens  styrke  er  dens 
medlemmers  individuelle  vidnesbyrd, 
der  er  blevet  til  gennem  deres  egen  tro  og 
egne  gerninger.  I  sandhed  kan  vi  sige 
med  Frelserens  ord,  af  han  beskrev  sine 
disciple:  „Af  deres  frugter  skal  I  kende 
dem."  (Matt.  7:20)  □ 


